EDITORIAL 


ASCEZĂ ÎN DREAPTA CREDINŢĂ 


Textul scripturistic rânduit pentru citire în cadrul Liturghiei din Duminica lăsatului sec de brânză introduce, cum 
nu se poate mai potrivit, intrarea în această perioadă de pocăință. Vorbindu-le celor aflaţi de faţă, într-una din zilele 
petrecerii sale pământești, lisus se referea la iertare ca la o condiţie primordială pentru obţinerea mântuirii. lertarea 
este și una dintre cererile invocate în cadrul rugăciunii „Tatăl nostru”, recomandată de Mântuitorul lisus Hristos 
nouă :„Şi ne iartă nouă greșelile noastre, precum și noi iertăm greșiţilor noștri” (Matei 6,12). Şi în alte contexte, ca 
în cel al Evangheliei din Duminica iertării, lisus condiţionează iertarea dată de Dumnezeu omului, prin aceea dată 
de acesta fraţilor şi surorilor lui. lertarea izvorăște din iubire și este de absolută necesitate la începutul urcușului 
spiritual spre marele praznic al Învierii. 

Postul nu este o inovaţie a creștinismului. Atunci când a venit pe pământ, lisus a găsit oameni postind. Porunca e 
veche. Postul este prefigurat în porunca dată de Dumnezeu primilor oameni, de a nu mânca din pomul cunoștinței 
binelui și răului. Moise a postit 40 de zile pe muntele Sinai, proorocul Ilie la fel, proorocul Daniel și alţii din perioada 
premergătoare venirii în lume a Fiului lui Dumnezeu. Cartea Isaia vorbește în capitolul 58 despre necesitatea de 
a unii postul cu neprihănirea inimii și cu o viaţă curată și virtuoasă înaintea lui Dumnezeu. De asemenea însuși 
înaintemergătorul direct al lui lisus, loan Botezătorul, postea, la fel ucenicii lui. La începutul activităţii Sale mesianice, 
lisus a postit 40 de zile, fiind ispitit de diavolul în pustie. De aceea le-a şi spus ucenicilor Săi, la un moment dat, că 
„acest soi de diavol se scoate numai prin post și rugăciune”(Marcu 9,29). 

Numai că lisus a descoperit la cei contemporani Lui, pe lângă numeroase nereguli și formalisme de cult, pe mulţi 
care doar se arătau semenilor că postesc. Cunoaștem pilda cu vameșul și fariseul și ştim ce atitudine avea cel din 
urmă, care se lăuda pe sine însuși cu postul de două ori pe săptămână și viaţa lui aparent virtuoasă. Unora ca acesta 
lisus le spune că nu oamenii sunt cei care trebuie să îi vadă și judece, ci Tatăl cel ceresc. Acești împlinitori ai literei, 
nu ai duhului, sunt mustraţi de lisus care nu avenit să strice Legea, ci să o plinească. Însuşi textul Evangheliei din 
Duminica iertării este luat din contextul mai larg al cuvintelor lui lisus: „Luaţi aminte ca faptele dreptăţii voastre să 
nu le faceţi înaintea oamenilor” (Matei 6,1). 

Postul a devenit după înălţarea lui lisus la ceruri o cale prin care următorii Lui au început să se manifeste ca 
aparţinându-l, au început să facă fapte de pocăință, dintre care la loc de cinste era postul. Postind așa cum învaţă 
lisus însuși, cu smerenie, fără ostentaţie, cu bucurie, împlinim postul cel adevărat, cel plăcut Domnului. Nimeni 
nu se poate lăuda cu postul, întrucât toţi suntem datori cu acesta, deci cum să ne lăudăm cu ceva cu ce suntem 
datori? Postul sau abţinerea de la unele alimente nu poate fi luat afară din context, căci atunci el n-ar fi decât o 
simplă dietă, ci el trebuie completat cu celelalte virtuţi creştinești și fapte ale milei trupești. 

Sfântul lerarh Martir Antim Ivireanul spunea în Didahiile sale că sunt cinci lucruri pe care trebuie să le aibă în 
vedere creștinul care doreşte să progreseze spiritual: postul, spovedania, rugăciunea, milostenia şi dragostea. Lucruri 
aparent diferite la prima vedere, dar care toate sunt legate între ele prin smerenie și răbdare. Aceasta înseamnă 
că nimic n-ar fi fără „venirea în sine', asemenea fiului risipitor, pentru a ne mărturisi păcatele, cel puţin în perioada 
postului pentru a putea primi cu bucurie Trupul și Sângele lui Hristos. 

S-ar putea să fie unii care încearcă să justifice inutilitatea postului. La drept vorbind, e ușor să aduci argumente 
împotriva postului: că e greu de ţinut, că e prea lung, că nu se încadrează vremurilor actuale, ș.a. S-a spus întotdeauna 
că bătrânii, copiii și toţi bolnavii trebuie să fie exceptaţi de la post, lucru valabil până azi. Nu trebuie să-i blamăm pe 
cei care nu postesc din diferite pricini, după cuvântul Scripturii: „Cel ce nu mănâncă să nu dispreţuiască pe cel ce 
mănâncă ...(Romani 14,3)”. Ce este însă important de reţinut este că, date fiind anumite situaţii din viaţa noastră, 
se pot aplica excepţii sau pogorăminte. Sfântul loan Gură de Aur recomanda în aceste cazuri „postul spiritual” 
prin care toţi suntem datori să ne ferim de rău. Să încercăm să postim și de la unele dintre preferinţele, plăcerile și 
slăbiciunile zilnice. Să postim mai ales înainte de spovedanie și împărtășanie. Postul cel adevărat reînnoit de lisus 
nu se referă strict la alimente și băutură, ci şi la micile sau marile răutăţi pe care le facem obișnuit. 

Să nu trecem apoi cu vederea faptul că de multe ori postim, dar facem în continuare aceleași fapte ale răului, 
ceea ce anulează orice răsplată a postului. Același Sfânt loan Gură de Aur spunea că,l-ar numi de o mie de ori mai 
fericit pe cel care mănâncă, decât pe cel care nu mănâncă, dar face nedreptate”. Să ne cercetăm și să ne ferim de 
a face şi noi asemenea acestora, bine știind că „ potrivnicul nostru diavolul umblă ca un leu căutând pe cine să 
înghită”(1 Petru 5,8), după cuvintele Apostolului Pavel. 

Idealul ascetic în Ortodoxie nu este unul ușor. lar cine voiește să fie ucenic al Mirelui ceresc, Care s-a luat de 
la noi pentru o vreme și Care va să vină iarăși, trebuie să se aducă pe sine jertfă Acestuia. Dintre toate cântările și 
rugăciunile din timpul Postului, o singură scurtă rugăciune poate fi considerată specifică acestuia. Tradiţia o atribuie 
unui mare învăţător al vieţii duhovnicești - Sfântul Efrem Sirul, prăznuit pe 28 ianuarie: 

„Doamne şi Stăpânul vieţii mele, duhul trândăviei, al grijii de multe, al iubirii de stăpânire și al grăirii în deșert 
nu mi-l da mie. 

lar duhul curăţiei, al gândului smerit, al răbdării și al dragostei, dăruiește-l mie, robului Tău. 

Aşa Doamne, Împărate, dăruieşte-mi ca să-mi văd greşalele mele şi să nu osândesc pe fratele meu, că binecu- 
vântat eşti în vecii vecilor. Amin”. 

Această rugăciune este citită de două ori la sfârșitul fiecărei slujbe din timpul Postului Mare, de luni până vineri 
(nu şi sâmbetele şi duminicile), căci, slujbele acestor zile nu urmează celor săvârşite de obicei în timpul Postului Mare. 

Boala fundamentală este duhul trândăviei. Este acea lenevire și pasivitate a întregii noastre fiinţe, care întot- 
deauna ne împinge mai degrabă „în jos” decât în sus” — care încearcă mereu să ne convingă că nici o schimbare 
nu este posibilă și, deci, nu este nici de dorit. De fapt, este vorba de un cinism înrădăcinat, care la orice schimbare 
duhovnicească răspunde „pentru ce?” și face din viaţa noastră o teribilă risipire sufletească. Este cauza tuturor 
păcatelor pentru că otrăveșşte energia duhovnicească de la însuși izvorul său. 

Rodul trândăviei este grija de multe. Este acea stare de deznădejde pe care toţi Sfinţii Părinţi au considerat-o cea 
mai mare primejdie pentru suflet. Deznădejdea este imposibilitatea pentru om de a vedea ceva bun sau pozitiv; 
este reducerea la negativism și pesimism a tot ceea ce există. Aceasta este, cu adevărat, o forţă demonică în noi, 
pentru că fundamental Satana este un înșelător. El îl înșeală pe om asupra lui Dumnezeu și a lumii; el ne umple 
viaţa cu întuneric și nihilism. Deznădejdea este sinuciderea sufletului, pentru că atunci când omul este cuprins de 
ea devine incapabil să vadă lumina și să o dorească. 

Iubirea de stăpânire! Deşi pare bizar, trândăvia și deznădejdea sunt tocmai cele ce ne umplu viaţa cu iubirea de 
stăpânire. Pângărind întreaga noastră atitudine către viaţă, lipsind-o de sens și plinătate, ele ne silesc să căutăm 
compensație într-o atitudine total greșită faţă de alte persoane. Dacă viaţa mea nu este îndreptată către Dumnezeu, 
nu aspiră la valorile eterne, inevitabil va deveni egoistă și egocentrică, iar aceasta înseamnă că toţi cei din jurul meu 
vor deveni mijloacele propriei mele satisfaceri de sine. Dacă Dumnezeu nu este Domnul și Stăpânul vieţii mele, 
atunci eu voi deveni propriul meu domn și stăpân, centrul absolut al propriei mele vieţi, și încep să evaluez totul 
ţinând cont de nevoile mele, de ideile mele, de dorinţele mele și de judecăţile mele. lubirea de stăpânire este astfel o 
degenerare fundamentală a relaţiei mele cu ceilalţi, o încercare de subordonare a lor faţă de mine. Această pornire 
nu se exprimă neapărat prin a comanda sau a domina pe „alţii”. Se poate exprima la fel de bine prin indiferenţă, 
dispreţ, lipsă de interes, de consideraţie, de respect. Este, într-adevăr, lenevire și deznădejde îndreptate, de această 
dată, către ceilalţi; sinuciderea duhovnicească se completează astfel cu crima duhovnicească. 

de activitate al secţiilor Consiliului Eparhial pe anul 2016, 
prezentat în ședința Adunării Eparhiale din ziua de 

Ne aflăm, cu ajutorul lui Dumnezeu, la cea de-a treia sesiune a Adunării Eparhiale din legislatura 2014-2018 

și, potrivit prevederilor statutare și regulamentare, în cele ce urmează, 
prezentăm sintetic activitatea bisericească, culturală, economică, 
didactică, patrimonială, social-caritativă și juridică desfășurată la nivelul 
eparhiei noastre în anul 2016. 

Astfel, în anul recent încheiat Centrul eparhial și-a îndreptat atenţia 
asupra îndrumării morale și spirituale a credincioșilor din cele șase 
protopopiate, cu 272 de parohii și 70 de filii, grijă aparte fiind arătată 
bolnavilor din spitale, vârstnicilor şi copiilor aflaţi în centre speciale, 
deținuților, fără a-i uita pe confrații fără adăpost și care sunt oblăduiţi în 
DEBIT IŢI) azilele de noapte din Timişoara. 

În activitatea pastorală și de slujire din bisericile parohiale, mănăstirești, 
la catedrala mitropolitană, în paraclisele din spitale, în instituţiile de 
ocrotire a copilului, în armată și în penitenciarul din Timișoara ostenesc 
433 de preoţi, ieromonahi și diaconi, din care: 

- 104 preoţi beneficiază de contribuţii clericale de la bugetul de stat 
în procent de 80%; 

- 259 preoţi și diaconi primesc contribuţii clericale în procent de 65%; 

- 42 clerici sunt fără contribuţie de la bugetul de stat; 

- 28 posturi clericale sunt vacante; 

- 638 posturi sunt neclericale; 

- 534 posturi neclericale sunt salarizate cu contribuţie de la bugetul de stat; 

- 52 posturi neclericale sunt salarizate din fonduri proprii; 

- 54 posturi neclericale sunt vacante. 

În anul 2016 ne-au fost repartizate 10 contribuţii neclericale de la bugetul de stat. 

La nivelul eparhiei funcționează 10 mănăstiri și un schit, cu 150 vieţuitori și viețuitoare. 

Anul trecut, au fost operate următoarele mișcări de personal clerical: 

- 12 licenţiaţi în Teologie pastorală au fost încadraţi la parohie; 

- 2 licenţiaţi în Teologie pastorală au fost hirotoniți diaconi; 

- 14 preoţi au fost transferați; 

- 17 preoţi s-au pensionat la limită de vârstă; 

- 7 preoți au decedat: 2 activi şi 5 pensionari; 

- 5 parohii și 4 posturi de preot sunt vacante: 

- 6 preoţi au primit distincţii: 4 iconom stavrofor, 2 iconom. 

La intensificarea activităţii pastoral-misionare au contribuit vizitele canonice ale Înaltpreasfinţiei Sale şi ale 
Preasfinţiei Sale, slujirile arhierești, întâlnirile pe grupe de preoţi, serile duhovnicești organizate la parohii în posturile 
de peste an, sărbătorirea hramului catedralei mitropolitane, al bisericilor parohiale și mănăstirești, conferințele 
anuale cu preoții ș.a. 

Credincioşii cu participat în număr mare la sfinţirea și binecuvântarea a 8 biserici (dintre care 2 biserici de lemn 
monument istoric), la sfinţirea crucilor pentru turlele a patru biserici și la punerea pietrei de temelie la două lăcașuri; 

Sărbătorirea a 360 de ani de la trecerea la Domnul a Sfântului lerarh losif cel Nou de la Partoș și a 60 de ani de 
la canonizarea sa au atras mii de credincioși la Catedrala mitropolitană. 

La nivelul eparhiei au fost oficiate anul trecut 4.437 botezuri, 2.463 cununii şi 4.600 înmormântări. 

Mănăstirile, patru de monahi și șase de monahii, îşi desfășoară activitatea conform rânduielilor și Statutului 
Bisericii noastre. În anul trecut, numărul vieţuitorilor şi vieţuitoarelor a crescut, activitatea duhovnicească şi liturgică, 
privegherile de noapte au fost intensificate, fapt ce a condus și la o frecvenţă sporită a credincioșilor. 

Unele mănăstiri au organizat întilniri, dezbateri tematice și conferinţe, festivaluri de artă sacră, programul after 
school (Partoș), meditații cu elevii. 

Pentru tineri s-au organizat ateliere de pictură, ateliere de lucru pe teme religioase, tabere („Tradiţie și noutate”), 
tabără de pictură pe sticlă (Timișeni), concerte de colinde (Izvorul Miron). 

Au continuat întâlnirile între monahi din eparhia noastră cu monahi franciscani din Italia, dar și cu membri ai 
Bisericii Anglicane, pe teme monahale, timp de o săptămână, la Timișeni. 

S-au derulat lucrări de construcţii, consolidări şi reparaţii la toate așezămintele monahale, atenţie specială fiind 
acordată mănăstirii Dobrești, lucrările de aici fiind coordonate direct de către Părintele Mitropolit. 

Atât Chiriarhul cât şi Episcopul-vicar au slujit la hramul așezămintelor monahale și s-au implicat în rezolvarea 
problemelor specifice acestora. 

Obștea monahală de la Centrul eparhial trebuie, de asemenea, evidenţiată pentru modul în care îşi îndeplinește 
ascultările la reședința mitropolitană, la biserica din incinta Centrului eparhial, la catedrală, la atelierul de croitorie etc. 

Legăturile frăţeşti între eparhiile Mitropoliei Banatului au fost întărite prin întrunirea Sinodului Mitropolitan la 
Timişoara și prin slujirile Chiriarhului și ale Episcopului-vicar la Caransebeș și Arad. 

Foarte importante au fost apoi vizitele canonice ale Înaltpreasfinţitului Părinte Mitropolit în Banatul sârbesc, fapt 
ce a contribuit în mod substanţial la apropierea între Biserica noastră şi Biserica sârbă, participarea Înaltpreasfinţiei 
Sale la două conferinţe internaţionale în străinătate, vizita efectuată la Parlamentul Ungariei, participarea la Sfântul 
şi Marele Sinod al Ortodoxiei din insula Creta, slujirile Preasfinţitului Părinte Paisie Lugojanul în Muntele Athos, la 
Gyula, pelerinajele Preasfinţiei Sale cu preoți și credincioși la locurile sfinte din Israel etc. 

Activitatea desfăşurată de secţia culturală a Consiliului Eparhial în anul 2016 a fost orientată spre instituţiile de 
pregătire a viitorilor preoți, spre tipografia eparhială, organizarea de emisiuni radio-TV şi colaborarea cu instituţiile 
culturale din orașul nostru. 

Facultatea de Teologie din Timişoara deţine specializarea Teologie Pastorală cu 4 ani de studiu și un număr de 
121 de studenţi și un program de studii masterale, cu durata de 2 ani, cu 33 de cursanți. Anul trecut s-au finalizat 
lucrările exterioare de la noul sediu pentru Facultatea de Teologie din Timișoara, strada Oituz, lângă Facultatea 
de Arte Plastice și Design. Au fost organizate conferinţe, la Facultatea de Teologie la Timişoara și la mănăstirea 
Timișeni, în perioada Postului mare. 

Asociaţia Studenţilor Creştini Ortodocși din Timişoara a organizat, de asemenea, o serie de conferinţe și seri 
filocalice având ca invitați ierarhi, preoţi, monahi și profesori din ţară și străinătate. 

Liga tinerilor creştin ortodocşi din Lugoj, având un nou coordonator, și-a diversificat și îmbogăţit activitatea, iar 
Societatea femeilor creştin ortodoxe din Timişoara a continuat proiectele „Fiecare copil un dar de la Dumnezeu”, 
precum și colaborarea cu Spitalul de Neuropsihiatrie din Gătaia, cu Liceul sportiv „Banatul” din Timişoara și cu 
Penitenciarul Timişoara. Şedinţa anuală a societăţii a fost prezidată de Înaltpreasfinţitul loan, care a susţinut tema 
„Educaţie pentru viaţă”. 

În zilele de 9 și 10 iulie la Catedrala mitropolitană din Timişoara, cu binecuvântarea Înaltpreasfinţitului loan, 
s-a desfășurat Adunarea „Oastei Domnului” pe ţară, la care au participat membri din ţară, însoţiţi de preotul losif 
Toma de la Sfatul frățesc din Sibiu. 

Tipografia arhidiecezană a continuat tipărirea revistei „Învierea”, a revistei „Altarul Banatului” şi a calendarelor 
bisericești pentru Arhiepiscopia Timișoarei, Episcopia Aradului, Episcopia Oradiei și cu titlu gratuit pentru Episcopia 
Ortodoxă Română de la Vârșeț și Episcopia Ortodoxă Română de la Gyula, a numeroase lucrări de Teologie, dintre 
care amintim: Sfântul losif de la Partoș, 360 de ani de la înveșnicire, 60 de ani de la canonizare. 

Muzeul de artă veche bisericească de la Catedrala mitropolitană și Colecţia muzeală de la protopopiatul Lugoj, 
sunt înscrise în circuitul turistic. Muzeul de la catedrală a colaborat și în acest an cu Muzeul Naţional de Artă al 
României unde avem expuse 11 icoane în Galeria de artă veche românească. Amintim colaborarea cu Muzeul 
Naţional al Banatului din Timișoara, Episcopia Romano-Catolică, Episcopia Ortodoxă Sârbă şi Arhivele Naţionale 
Timiş la realizarea expoziţiei,Timișoara 1716. Începuturile unui oraş european”, cu prilejul împlinirii a 300 de ani de 
la eliberarea Timişoarei de sub stăpânirea otomană și intrarea victorioasă în oraș a trupelor habsburgice conduse 
de prinţul Eugeniu de Savoya. 

Părintele Mitropolit s-a implicat personal în susținerea proiectului „Timișoara, capitală europeană a culturii”, 
şi a participat la întâlnirea oficială de la Palatul Baroc, cu reprezentanții juriului veniţi să evalueze situaţia la faţa 
locului. În fața acestora, a reprezentanţilor autorităţilor locale şi judeţene, a reprezentanților cultelor religioase 

şi a presei, Înaltpreasfinţia Sa a prezentat un cuvânt emoţionant, din care cităm: „Atribuirea titlului de „Capitală 
Culturală Europeană” acestei cetăţi ar însemna pentru locuitorii ei o floare a recunoștinței pentru martirii de aici. 
Acești martiri au visat și au luptat pentru ca România să-și recapete locul ei pe harta Europei. Cred că Europa merită 
să aibă o „Capitală Culturală întemeiată pe martiri”. 

La nivelul protopopiatelor, majoritatea acțiunilor culturale au avut în centrul atenţiei, Anul omagial al educaţiei 
religioase a tineretului creștin ortodox și Anul comemorativ al Sfântului lerarh Martir Antim Ivireanul și al tipografilor 
bisericeşti”. Conferinţele preoțești din cele șase protopopiate ale eparhiei, desfășurate în perioada 22-28 mai, au 
avut în dezbatere tema: „Anul omagial al misiunii parohiei și mănăstirii astăzi”, iar în partea a doua a anului tema 
conferinţelor organizate în zilele de 25-26 noiembrie, a fost„Anul comemorativ al Sfântului loan Gură de Aur și al 
marilor păstori de suflete din eparhii”. 

În perioada 14-16 aprilie, Asociaţia Română de Istorie a Presei, în colaborare cu Academia Română - filiala 
Timișoara, Institutul de Studii Banatice,Titu Maiorescu', Societatea Enciclopedică a Banatului, Institutul de Cultură 
al Românilor din Voivodina (Serbia) şi Arhiepiscopia Timișoarei au organizat Congresul Internaţional de Istorie a 
Presei, ediţia a IX-a, cu tema, Tradiţii ale presei ştiinţifice”, la care a participat și Înaltpreasfinţitul Părinte Mitropolit 
loan, Mitropolitul Banatului și a prezentat referatul,Presa bisericească, punct de convergenţă între religie şi știință”. 

În perioada 18-20 septembrie, Înaltpreasfinţia Sa a participat la Congresul internaţional pentru pace de la 
Asissi, Italia, la invitația Comunităţii din Sant' Edigio, unde a susţinut referatul cu tema „Dincolo de libertate” În 
perioada 26 septembrie - 1 octombrie, Înaltpreasfinţitul Părinte Mitropolit loan și Preasfinţitul Paisie au participat 
la manifestările organizate de Patriarhia Română și Arhiepiscopia Bucureștilor, cu prilejul împlinirii a 300 de ani 
de la moartea martirică a Sfântului lerarh Martir Antim Ivireanul, Mitropolit al Ţării Românești. Evenimentele s-au 
desfășurat, atât la Bucureşti cât și la Vâlcea, la ctitoriile Sfântului lerarh. 

Anul trecut a fost finalizată cercetarea pentru publicarea unei Istorii a parohiilor ortodoxe românești, și au fost 
fotografiate bisericile parohiilor și mănăstirilor din eparhie, realizându-se o micromonografie a fiecăreia. 

Cu participarea parohiilor, au fost organizate festivaluri corale şi de toacă, în preajma Paştilor și Crăciunului și a 
fost continuată colaborarea pe plan cultural cu Filarmonica Banatul, cu Centrul de Cultură și Artă al judeţului Timiș, 
unde funcționează, în cadrul Școlii Populare de Arte, cursul de cântăreţi bisericeşti cu durata de doi ani, având 38 
de cursanţi, 25 la secţia din Timișoara şi 13 la secția din Făget, au fost organizate expoziţii de icoane și prezentări 
de carte la catedrala mitropolitană. 

În colaborare cu Asociaţia „ALTAR” din Timişoara și Asociaţia „Memorialul Revoluţiei” s-a organizat un program 
aniversar și comemorativ dedicat împlinirii a 27 de ani de la Revoluţia română din Timişoara, care a cuprins: slujbe de 
pomenire la toate cele 16 monumente dedicate eroilor martiri din orașul nostru, precum și la catedrala mitropolitană. 

Tot în acest an, cu prilejul Zilei internaţionale a copilului, eparhia noastră, în colaborare cu Fundaţia culturală 
„Artmedia” din Timişoara, a premiat 50 de olimpici ai judeţului Timiș, organizând totodată și un spectacol în cinstea 
lor. 

Alte colaborări pe plan cultural au fost derulate cu Asociaţia „Kratima” din Timișoara, cu Compania „Civic Art” 
din București, Școala gimnazială „Sfântul Antim Ivireanul” din Timișoara şi Asociaţia „Prologos”. 

Și în 2016 a continuat apariţia „Ediţiei de Banat” a cotidianului naţional „Ziarul Lumina”, care cuprinde ştiri, 
interviuri și articole din Mitropolia Banatului. Centrul nostru eparhial coordonează și susține studioul religios de 
radio intitulat „Radio Învierea”. Acesta funcţionează în incinta Centrului eparhial şi difuzează emisiuni religioase 
săptămânale pe frecvenţa posturilor: Radio Trinitas, Radio Reşiţa și Radio Timișoara. Preoţii participă la realizarea 
emisiunii „Universul credinţei” şi a rubricii „Picătura de înțelepciune” la Radio Timișoara. La TV,„Europa Nova” Lugoj 
realizăm emisiunea „Sub semnul credinţei” în fiecare duminică seara, iar la TV „Europa Nova” Timişoara realizăm 
emisiunea „Cuvântul care zideşte”. Mai adăugăm faptul că avem o bună colaborare cu TVR Timişoara și TVR3, la 
realizarea emisiunii „Dialog spiritual” prin conf.dr. Claudiu Arieșan. 

În anul 2016 au fost organizate două sesiuni ale examenului de capacitate preoțească, în lunile martie și 
octombrie, la care s-au înscris 20 de candidaţi (dintre care 5 preoți şi 3 diaconi) şi au promovat 15 candidați. 

Cursurile pentru obținerea gradelor profesionale în preoție (definivat și gradul II) au fost frecventate de 23 de 
preoți şi diaconi din cadrul mitropoliei noastre şi au promovat 19, iar la colocviul de susținere a lucrărilor pentru 
obţinerea gradului | au participat 35 candidaţi din Mitropolia Banatului (21 din Arhiepiscopia Timişoarei). Colocviul 
de admitere la gradul | în preoţie a fost promovat de 20 de candidaţi din Mitropolia Banatului (9 din Arhiepiscopia 
Timișoarei). 

În eparhia noastră, religia este predată de 184 cadre didactice: 122 profesori titulari, 34 suplinitori calificaţi şi 
28 suplinitori preoţi. Patru profesori de religie sunt directori de școli. 

Centrul eparhial colaborează permanent cu ISJ Timiş pentru organizarea concursurilor școlare judeţene, 
implementarea proiectelor, participarea la consfătuirile cadrelor didactice și cercurile pedagogice, informarea 
profesorilor de religie cu privire la noutăţile metodologice și legislative ș.a. Profesorii de religie au încheiat parteneriate 
educaţionale cu parohiile din aria unităţilor din învățământ, accentul fiind pus pe necesitatea participării elevilor 
la sfânta Liturghie şi pe împărtășirea lor cu Sfintele Taine. 

Anul acesta, la Timişoara s-a organizat etapa naţională a Olimpiadei de religie ortodoxă, clasele VII-XII, 18-22 
aprilie, ediţia a VIII-a. Au participat 252 de elevi din toată ţara, 43 cadre didactice și 25 de evaluatori. Timp de 5 zile, 
elevii participanţi și cadrele didactice însoţitoare, au avut posibilitatea să cunoască orașul Timișoara, cu bogatele 
lui obiective spirituale, culturale și turistice și să pătrundă frumuseţea vieţii spirituale, vizitând mănăstirile: Partoş, 
Săraca şi Timișeni Şag. 

Asociaţia „Părinţi pentru ora de religie” (APOR) a susținut demersul legislativ de modificare a Constituţiei la art.48 
alin.(1), precum şi dezbaterea publică cu privire la stabilirea planului cadrului de învățământ gimnazial. În judeţul 
Timiş au fost strânse și validate 103.000 semnături. 

O altă preocupare majoră a secţiei învățământ pe parcursul întregului an a constituit-o pregătirea viitorilor 
slujitori ai altarului, a elevilor de la Liceul pedagogic „Carmen Sylva” din Timişoara, unde funcţionează 4 clase de 
Teologie și 76 de elevi. 

Școala ortodoxă,„Sfântul Antim Ivireanul” este un proiect educaţional al Arhiepiscopiei Timișoarei și al Asociaţiei 
„Prologos” din anul şcolar 2013-2014. În prezent sunt înscrişi 170 de elevi. Centrul eparhial (92.447 lei) şi parohiile 
eparhiei Timişoarei (130.098 lei) au sprijinit în anul 2016 şcoala cu suma de 222.545 lei pentru întreținere şi buna 
funcţionare. 

Programul catehetic „Hristos împărtăşit copiilor” a ajuns în cel de-al optulea an de aplicare. Până la momentul 
de față, s-a reușit implementarea proiectului în 200 parohii, numărul copiilor implicaţi în activitățile proiectului, 
în ultimul an, ridicându-se la 5000. Anul trecut s-au organizat mai multe tabere la care au participat aproximativ 
280 de copii. 

La Concursul „Biserica și Școala din sufletul meu”, organizat cu aprobarea Sfântului Sinod al Bisericii Ortodoxe 
Române și cuprins în calendarul Ministerului Educaţiei Naţionale și Cercetării Științifice, au participat 494 copii 
din 43 parohii. 

La Concursul judeţean de religie „Sfântul losif cel Nou de la Partoș”, ediţia VI-a, au paerticipat 400 elevi din 65 
parohii, iar la Concursul judeţean „Bucuria Nașterii Domnului în suflet de copil”, ediţia a IV-a (noiembrie 2016), au 
participat 1.200 copii din 60 parohii. 

La, Întâlnirea tinerilor ortodocși din toată lumea”au participat şi 40 de tineri credincioşi, elevi şi studenţi merituoși, 
activi în viaţa bisericească a Arhiepiscopiei Timișoarei. 

În contextul unui an dificil din punct de vedere economic, printr-o atentă valorificare a resurselor de care 
dispune, Centrul eparhial a încheiat anul financiar 2016 fără restanţe către bugetul de stat și furnizori, iar toate 
operațiunile economico-financiare privind exerciţiul financiar expirat au fost consemnate în documentele legale 
şi contabilizate corect. 

Resursele financiare de care dispune Centrul eparhial provin în majoritate din activitatea Atelierului de lumânări, 
din activitatea Depozitului eparhial de colportaj, din donațiile credincioșilor de la catedrala mitropolitană, din 
activitatea tipografică și a Biroului de pelerinaj. Pe lângă aceste resurse proprii trebuie amintit și sprijinul primit 
din partea autorităţilor centrale, judeţene și locale (Secretariatul de Stat pentru Culte, Consiliul Judeţean Timiș 
și Consiliul local al municipiului Timișoara) pentru diverse lucrări de construcţie și reabilitare în baza Ordonanţei 
Guvernului nr.882/2001 privind stabilirea unor forme de sprijin financiar pentru unităţile de cult aparţinând cultelor 
religioase recunoscute din România. 

Investiții au fost realizate la Atelierul de lumânări, dotat cu o nouă mașină pentru fabricarea lumânărilor din 
ceară, suma investită fiind de 25.520 lei. 

La Tipografia eparhială, pe lângă reparaţiile curente la utilajele de tipar, a fost achiziționată o nouă unitate CTP, 
cu suma de 66.700 lei. 

În anul trecut au fost sprijiniți cu suma de 396.090 lei, 70 de preoţi de la parohiile rurale şi misionare. 

La catedrala Mântuirii Neamului s-a virat suma de 82.000 lei, din care 53.000 lei din contribuţia credincioşilor. 

Au continuat lucrările de pictură pe 10 șantiere și s-au deschis încă trei șantiere, alte trei parohii reușind să 
finalizeze lucrările. 

În cadrul serviciului juridic al Arhiepiscopiei Timişoarei au fost desfăşurate o serie de activităţi bazate pe 
respectarea Statutului BOR, a regulamentelor bisericești, a hotărârilor Sfântului Sinod, a hotărârilor organelor de 
conducere eparhiale și a legislaţiei civile în vigoare. 

- au fost întocmite contracte, acorduri, convenţii pentru Arhiepiscopie sau pentru unele unităţi bisericești 
subordonate, avându-se în vedere interesele instituţiei în conformitate cu Statutul BOR și legile statului. 

- au fost aprobate 72 contracte de arendare, 24 contracte de închiriere, 2 contracte de schimb teren, 2 contracte 
de vânzare imobil, 2 contracte de cumpărare imobil, 6 contracte au fost reziliate etc. 

- în mare măsură, proprietăţile confiscate în perioada comunistă au fost redobândite. La nivelul eparhiei, unităţile 
bisericeşti dețin o suprafaţă de aproximativ 4200 ha de teren extravilan, 785 ha de pădure și sunt în curs de 
redobândire aproximativ 580 ha de teren extravilan, precum și o serie de clădiri sau terenuri intravilane, care nu 
au fost soluționate. 

- la iniţiativa IPS loan, în anul 2016, a fost demarată o acţiune comună cu reprezentanții ADS Timiș, de identificare 
a unor terenuri din rezerva retrocedabilă pe raza comunelor de care aparţin, pentru parohiile care au validate 
suprafețele de teren în blocul ADS Giera; 

- din păcate și în anul 2016, pe rolul instanţelor de judecată au existat litigii în care una din părți a fost o unitate 
de cult; 

- în cadrul sectorului juridic s-a oferit consiliere, verificare juridică și avizare pentru legalitatea documentelor, la 
solicitarea tuturor sectoarelor din cadrul Arhiepiscopiei și sprijin parohiilor pentru rezolvarea diverselor probleme 
de ordin juridic în vederea recuperării, redobândirii unor proprietăţi care au aparținut Bisericii și pentru intabularea 
sau clarificarea unor situaţii juridice, comasări de teren, dezmembrări de teren etc. 

- au continuat acţiunile de intabulare a bunurilor imobile. Totuși sunt parohii care nu au intabulate clădirile, 
terenurile intravilane sau extravilane, motivul principal fiind costurile foarte mari pentru aceste acţiuni. 

- în cursul anului 2016, Sfântul Sinod al BOR, a aprobat înfiinţarea Asociaţiei Juriştilor Ortodocși, care a dobândit 
personalitate juridică, asociaţie din care face parte şi unul din colaboratorii eparhiei, avocatul Lucian Groza. În 
acest sens, Arhiepiscopia Timișoarei a propus Sfântului Sinod câteva nume de avocaţi, notari, juriști din cuprinsul 
eparhiei, care în viitor ar fi de acord ca la nivel local, să facă parte din această asociaţie. 

La Centrul eparhial au fost continuate lucrările de reabilitare şi de înfrumusețare a exteriorului reședinței 
mitropolitane și a fațadelor, pe fațada dinspre curte fiind aplicată o icoană din mozaic a Domnului nostru lisus 
Hristos. Tot la Centrul eparhial, cu sprijinul nemijlocit al d-lui ing. Marius Moşoarcă, de la Facultatea de Arhitectură 
din Timişoara (care a realizat expertiza tehnică și documentaţia de consolidare), a fost obţinută Autorizaţia de 
construire pentru intervenţia în regim de urgenţă la clădirea din str. Eminescu nr.6, denumită Centrul social pentru 
tineret, la care sunt în curs lucrări de consolidare. 

În anul 2016, au continuat lucrările de construcţii la 35 de biserici noi, reparaţiile capitale şi curente la 84 de 
obiective, construcţii, reparaţii capitale și renovări la 38 de case parohiale și alte edificii eclesiale, toate șantierele 
fiind vizitate în nenumărate rânduri de Înaltpreasfinţia Sa. O resursă importantă de timp a fost alocată în procesul de 
justificare a sumelor de aproximativ 4.000.000 lei, primite ca sprijin financiar de la autorităţile statului (Secretariatul 
de Stat pentru Culte, Consiliul Judeţean, Primării), prin deplasări curente la peste 100 de obiective și verificarea 
lucrărilor la faţa locului pentru calitatea lucrărilor executate și o transparenţă financiară în justificare. 

Datorită unor probleme la instalaţia electrică, s-a produs un incendiu la casa parohială Blajova, care a fost refăcută 
aproape în totalitate. Furtuna puternică a produs apoi avarii importante la turnurile și acoperișurile bisericilor 
din Jupani, Răchita, Căpăt și Coştei, fapt pentru care au fost întocmite antemăsurători și devize detaliate, ca și 
contraexpertize tehnice în desfășurarea dosarelor de daună și obținerea unor sume cât mai substanţiale de la 
firmele de asigurări, pentru refacerea bisericilor avariate. 

De asemenea, au continuat lucrările de întocmire a documentaţiilor de conservare și restaurare a bisericilor 
monument istoric din zona Făgetului și a Lugojului (Poeni, Coșeviţa, Pietroasa, Căpăt, Dobrești), de refacere 
învelitoare și înlocuire talpă - Biserica de lemn Curtea. Totodată, au fost întocmite documentații și s-au făcut 
lucrări pentru celelalte biserici monument istoric: „Adormirea Maicii Domnului” Lugoj, Catedrala mitropolitană, 
Belinţ, Chizătău, Timișoara „Sf. Ilie” Fabric, Comloșu Mare, Beba Veche, Mănăstirea Partoș. 
persoanelor cu dizabilităţi, a persoanelor seropozitive, a sprijinirii persoanelor vârstnice fără aparţinători, a familiilor 
cu risc social ridicat și a fost acordată asistenţă religioasă în spitale, armată, penitenciar, case de copii și servicii 
rezidenţiale pentru vârstnici. 

Persoanele defavorizate, fără adăpost, copiii orfani, familiile cu mulți copii, oamenii străzii, deţinuţii din 
Penitenciarul timişoarean s-au bucurat, anul trecut, de dragostea şi purtarea de grijă a Înaltpreasfinţitului Părinte 
Mitropolit loan. Astfel, pe lângă vizitele constante la instituţiile de ocrotire a acestor semeni aflaţi în lipsuri, Părintele 
Mitropolit a identificat două familii de credincioși care trăiau în condiţii de totală insalubritate, una într-o casă 
veche ce stătea să cadă, iar cealată fără acoperiș deasupra capului. Prin implicarea directă a Înaltpreasfinţiei Sale, 

pentru familia cu 8 copii din Murani a fost construită o casă nouă din cărămidă, dotată cu toate cele necesare unui 
trai decent, iar pentru familia cu patru copii din Variaș, al cărei soţ şi tată era în penitenciar, a fost cumpărată o casă 
care a fost renovată și utilată corespunzător, ambelor familii fiindu-le asigurate și alimentele necesare, în cantități 
suficiente, precum și bani pentru a-și cumpăra pâine, lapte ș.a. 

Alte două familii de credincioși, una din Remetea Mare și cealaltă din Urseni, aceasta din urmă cu 12 copii, au 
fost identificate de Părintele Mitropolit și ajutate cu bani și cu materiale de construcţii pentru extinderea locuinţei. 

Programele sociale desfășurate în anul 2016 au încercat să cuprindă cât mai multe categorii de persoane 
defavorizate însumând 11.164 beneficiari și să fie de folos cât mai multor oameni. Alături de investiţii și efortul 
Centrului eparhial, care se ridică la suma de 1.393.615 lei, se adaugă suma de 945.784 lei, ca ajutor material și 
financiar oferit de parohii şi 1.743.655 lei, sumă cheltuită de fundații şi asociaţii religioase pentru diversele proiecte 
desfășurate. Prin programul „Masa Bucuriei” au fost dăruite alimente în sumă de 223.960 lei. Totalul investiţiilor 
făcute în domeniul asistenţei sociale de Centrul eparhial, împreună cu parohiile şi ONG-urile bisericești în anul 
2016, se ridică la suma de 4.307.014 lei. Activitatea caritativă a Bisericii se extinde și prin faptele de milă creștină 
făcute de către toate parohiile noastre prin credincioși și preoți, fapte care nu se văd, nu pot fi cuantificate, dar 
sunt știute de Dumnezeu. 

În anul 2016 au fost efectuate, la nivel de eparhie, inspecții bisericeşti de către părinţii protopopi şi inspectorul 
bisericesc, cu scopul de a îndruma, de a coordona și a supraveghea activitatea bisericească a parohiilor, filiilor și 
mănăstirilor. 

Au fost înregistrate sesizări venite din partea credincioșilor direct la Centrul eparhial sau prin Cancelaria Sfântului 
Sinod, cu privire la comportamentul unor slujitori ai altarelor, dar și a unora dintre membrii personalului neclerical, 
din eparhia noastră și chiar din eparhiile sufragane Mitropoliei Banatului. Cele care au vizat eparhia noastră au fost 
cercetate de către părinţii protopopi și inspectorul bisericesc, întocmindu-se rapoarte și referate, aplanându-se 
totodată diverse situaţii la faţa locului. 

După un grafic prestabilit, părinţii protopopi s-au deplasat la parohii întocmind procese-verbale de control 
financiar, evidențiind starea financiară existentă, precum și deficiențele constatate. Pe lângă documentele financiare 
au fost inspectate biblioteca, arhiva, matricolele parohiale, registrele de corespondenţă cu scopul de a fi aduse la 
zi şi păstrate în bună rânduială, de asemenea, urmărindu-se modul în care hotărârile organismelor eparhiale au 
fost puse în aplicare. Controlul a vizat și verificarea stării bisericilor, caselor parohiale, cimitirelor și a altor imobile 
parohiale, modul în care sunt administrate și totodată întreţinute. 

Notele de control și rapoartele oficiilor protopopești au fost înaintate Chiriarhului, dispunându-se măsuri și 
termene de corectare a situaţiilor în care au fost constatate deficienţe. 

Rezultatele pozitive obţinute în anul 2016 se datorează strădaniei Înaltpreasfinţitului Părinte Mitropolit loan, 
Preasfinţitului Părinte Episcop-vicar Paisie Lugojanul, protopopilor, preoţilor, monahilor și credincioșilor, organismelor 
parohiale, Permanenţei Consiliului Eparhial, membrilor Adunării Eparhiale, activi și onorifici, membrilor asociaţiilor 
şi fundațiilor bisericeşti, cadrelor didactice de la Facultatea de Teologie, de la Liceul teologic şi profesorilor de religie, 
angajaţilor de la Centrul eparhial, de la protopopiate și de la parohii. Tuturor le adresăm, cu acest prilej, cuvânt de 
apreciere, de mulțumire și de recunoștință. 

Înainte de toate, mulțumim, însă, bunului Dumnezeu pentru ajutorul pe care l-am primit anul trecut în slujirea 
la altarul sfintelor noastre biserici şi pentru darurile revărsate asupra noastră, mulţumim Înaltpreasfinţiei Voastre, 
Părinte Mitropolit şi Preasfinţiei Voastre, Preasfinţite Părinte Episcop-vicar, precum şi părinţilor din administraţia 
Centrului eparhial. 

Alese mulțumiri adresăm autorităților centrale, județene și locale, primăriilor din judeţul nostru, pentru sprijinul 
financiar acordat construirii și restaurării edificiilor bisericești și pentru contribuţiile neclericale (anul trecut ne-au 
fost repartizate încă zece), precum și pentru susţinerea manifestărilor culturale. 

Dumnezeu preabunul să reverse peste noi toți, peste tot Banatul şi peste ţara noastră, harul şi darurile Sale cele 
bogate, să ne ocrotească şi să ne binecuvinteze, ca să putem sluji„cu credinţă, cu nădejde și cu dragoste”, Biserica 
noastră și poporul drept credincios, învrednicindu-ne de cereasca împărăție. 


Raport prezentat de pr. dr. IONEL POPESCU 
vicar eparhial 

COLABORAREA CREDINCIOȘILOR 
CU PREOTUL PAROH 


Preot EMANUEL GAFIȚA 


Termenul de „parohie”a pătruns 
în limba română din limba elină. 
Prin acest termen s-a înţeles, la 

începutul creștinismului, prima 
. comunitate creștină dintr-un oraș, 
sau totalitatea creştinilor dintr-un 
oraș sau sat, care, după cuvântul 
Sfintei Scripturi, „neavând cetate 
stătătoare aici, căutau pe cea care va 
să fi” (Evrei 13, 14) și se socoteau ca 
unii care locuiesc împreună, ca unii 
care au același fel de trai și aceleaşi 
preocupări în „vremelnicia acestei 
vieți“ (1 Petru 1,17), ca unii care sunt 


„Străini și rătăcitori“ în această lume (1 Petru 2, 11). 

Parohia este totalitatea credincioșilor care se împărtășesc din acelaşi potir. Statutul pentru organizarea și 
funcţionarea Bisericii Ortodoxe Române din anul 2011 defineşte la articolul 43, parohia în felul următor: Parohia este 
comunitatea creștinilor ortodocși, clerici și mireni, situată pe un anume teritoriu și subordonată centrului eparhial din punct 
de vedere canonic, juridic, administrativ și patrimonial, condusă de un preot paroh numit de chiriarhul (arhiepiscopul sau 
episcopul) eparhiei respective. 

Capul acestui organism și în același timp conducătorul parohiei este preotul. El reprezintă pe lisus Hristos și 
lucrează în numele Lui. El îndeplinește funcţia cea mai însemnată și în același timp cea mai plină de răspundere din 
parohie. El are datoria de a vesti Evanghelia, de a preda învăţăturile Bisericii, de a săvârși dumnezeieștile Taine şi 
toate sfintele ierurgii, prin care credincioşii sunt puși în legătură cu Dumnezeu. 

„Funcțiunea de păstor a preotului nu este o întreprindere a sa și nici nu o exercită în numele vreunei autorități 
lumești sau temporare. El este, într-adevăr, membru al societății în care trăiește, el activează ca preot în mijlocul 
semenilor săi, este ales dintre dânșii și este pus la dispoziţia acelor nevoi ale lor, care privesc mântuirea și, deci, sufletele 
lor. Auspiciile sub care se mișcă lucrarea preoţiei, precum și obiectul final transcendental al misiunii sale îi imprimă 
un caracter supranatural”. 

Cu toate acestea, preotul nu este parohia, el este numai capul văzut, conducătorul parohiei. Parohia este însă un 
organism întreg, un corp alcătuit din cap, trunchi și membre, este o comunitate alcătuită din mai mulţi oameni. 
Dacă preotul este capul parohiei, membrele parohiei sunt credincioșii, de aceea ei au o serie de îndatoriri, văzute 
mai ales ca o necesitate a colaborării lor cu preotul paroh. Acestea sunt: 

a) Datoria dea participa cu regularitate la slujbele Bisericii, săvârşite mai ales în duminici și sărbători. 

Sfintele slujbe nu se săvârșesc atât de mult pentru preot cât mai ales pentru credincioși. Ei au rolul lor bine 
precizat în cadrul cultului divin creştin, acela de a fi prezenţi, de a-și aduce obolul, darul cel atât de necesar altarului, 
de a cânta şi a da răspunsurile liturgice, de a primi învăţătura creștină și de a se împărtăși cu sfintele taine. Deci 
prezenţa și activitatea credincioșilor în cadrul cultului divin este o datorie și o necesitate esenţială. Numai parohia 
aceea duce o viaţă normală, ai cărei membri sunt conştienţi și îşi îndeplinesc aceste îndatoriri. 

b)  Oaltă îndatorire a fiecărui credincios este aceea de a asculta de conducătorul lui sufletesc şi de 
a colabora cu el după putinţă la lucrările din parohie. 

Fiecare credincios trebuie să aibă interes și dragoste și să dea concurs nelimitat preotului, la munca pe care 
preotul o desfășoară pentru binele și progresul parohiei. La construirea și renovarea bisericii, a caselor parohiale şi 
a altor lăcașuri de interes creştin şi bisericesc, la procurarea de obiecte, veşminte și alte lucruri pe seama bisericii, 
la înfiinţarea și aranjarea bibliotecii parohiale, la aranjarea și înfrumusețarea cimitirului, la ajutorarea celor lipsiţi, etc. 
Sunt lucrări unde credincioşii pot și au datoria să ajute pe preotul lor. 


Învierea 9 


c) Fiecare credincios trebuie să aibă o puternică conștiință de enoriaş. Această conștiință trebuie să fie 
atât de vie şi de trează încât fiecare creştin să considere parohia ca pe o adevărată, caldă și binefăcătoare familie a sa. 
În această mare familie creștină trebuie să domnească duhul dragostei reciproce, al ajutorării frăţeşti, al colaborării 
armonioase și al manifestărilor religioase în comun. Această legătură îţi dă conştiinţa de enoriaș, iar conștiința aceasta te 
face să te interesezi de aproape de bunul mers al parohiei, îţi dă plăcerea și satisfacția să lucrezi în cadrul comunităţii 
creștine, pentru dezvoltarea și sporirea enoriei. Conștiinţa aceasta nu te lasă să fii pasiv, să fii indiferent faţă de 
problemele creştinismului și ale parohiei, nu te lasă să te izolezi și să cazi în egoism, în individualism și particularism 
bolnăvicios. Conștiinţa de enoriaș te face să fii interesat de aproape în toate problemele parohiei, te face să fii activ, 
să fii luptător şi totdeauna prezent în lucrările parohiei. Colaborarea preotului dimpreună cu credincioșii săi trebuie 
să fie una permanentă și nicidecum întreruptă, în special întrucât continuitatea și perseverenţa sunt şi rămân însușiri 
de prim rang în misiunea preoțească. Acţiunea de modelare a sufletelor pentru împărăţia lui Dumnezeu nu permite 
sincope, nici renunţări, indiferent de scuze. „Un sculptor poate spune: Acum am terminat statuia, pot să mă odihnesc 
sau să fac altceva. Tot așa poate spune pictorul, compozitorul, medicul. ..Nu poate spune acest lucru preotul. Din două 
motive: întâi, pentru că el nu poate considera niciodată isprăvită munca de modelare a sufletelor ce i s-au încredinţat 
şi, în al doilea rând, el nu are de condus un singur suflet, ci o mulţime ce îi cere și îi aşteaptă sprijinul și îndrumarea pe 
acest drum al urcuşului moral”. 

Părintele Ene Braniște vorbind despre legătura preotului cu credincioșii zice: „Relaţia firească dintre păstor și turmă 
este temelia pe care se înalță, încetul cu încetul, legăturile de ordin religios între preot și credincioși, care sunt cele dintâi 
şi cele mai trainice și care derivă din însăși misiunea preotului, care este aceea de a mijloci legătura credincioșilor cu 
Dumnezeu și de a lucra pentru mântuirea sufletelor lor? 

Apelativul de mare cinste și înnobilat de atâta respect, cel de părinte, arată că păstorul sufletesc „are faţă de fiii 
săi duhovnicești tot atâtea drepturi, datorii și răspunderi în ordinea religioasă, cât și părinţii lor după trup, pe plan 
material și social. El are dreptul să-i înveţe, să-i binecuvinteze și să-i sfințească, să-i îndrume, să-i certe și să-i mustre, 
să-i pedepsească chiar, la nevoie, cu mijloacele care îi stau la dispoziţie spre binele lor spiritual.Toţi laolaltă alcătuiesc 
marea familie duhovnicească a preotului”: 

Nu numai în sarcina preotului cade povara responsabilităţii sub diferitele ei forme. Fiind şi el membru al comunității, 
nu poate gira, singur, bunul mers al acesteia. El, fiind luat dintre oameni, este pus pentru oameni, tocmai în idea de 
a-i coopta în ceea ce numim adunare, comunitate bisericească. O îndatorire de bază și de vază a celor păstoriţi este 
aceea de a genera și consolida o conștiință puternică de enoriaş, de membru responsabil și prezent, prin interes și 
manifestări, în evaluarea și orientarea corectă și continua a parohiei spre progres. „A fi botezat în aceeași biserică, 
în aceeași cristelniță, adeseori de la același preot, a te împărtăși din același Potir, a avea îndrumător sufletesc una și 
aceeași persoană, împreună cu majoritate a credincioșilor din parohie, înseamnă a fi legat cu toate puterile fiinţei tale 
de patrimonial spiritual și material pe care îl alcătuiește parohia”? 

Legătura strânsă a preotului cu păstoriţii şi permanenţa lui în parohie reprezintă un mijloc pentru întărirea ideii și 
a conștiinței de parohie în sufletele credincioșilor, un mijloc pentru apărarea unităţii de credinţă, o stavilă împotriva 
propagandei sectare și o măsură practică pentru preîntâmpinarea ruperii enoriașilor de preot şi de parohie, ce echivalează 
cu ieșirea lor din Biserică, dincolo de care nu există mântuire. 

Sfântul Apostol Pavel definește Biserica, şi deci într-o anumită măsură și parohia, drept „Trupul lui Hristos” Un trup 
suntem noi cei mulţi, pentru că toţi ne împărtășim dintr-o pâine. (| Cor. 10, 17). Toţi laolaltă, adică cler și popor, alcătuim 
trupul lui Hristos, iar „fiecare în parte sunteţi mădulare”, membre ale aceluiași trup (| Cor. 12, 27), pentru că „trupul nu 
este alcătuit dintr-un singur membru, ci din mai multe” (| Cor. 12, 14). Între aceste membre trebuie să fie un raport 
de colaborare desăvârșită, trebuie să fie o armonie perfectă de funcțiuni. Așa precum în circuitul vieţii și în buna 
funcţionare a organismului fizic trebuie ca fiecare parte a corpului să-și îndeplinească funcţia ei, rolul ei special; tot 
astfel și în parohie, fiecare membru, fiecare credincios e dator să-și îndeplinească îndatoririle lui. Dacă unele părţi, unele 
organe sau membre ale corpului omenesc nu funcţionează deloc, sau funcţionează anormal, atunci întreg organismul 
se resimte, întreg corpul este bolnav. La fel și în Biserică și în parohie, dacă nu există colaborare între cler și popor, 
sau dacă anumiţi credincioși nu-și îndeplinesc îndatoririle lor în cadrul parohiei, atunci se împiedică bunul mers al 
enoriei întregi, se deranjează funcţia normală a întregului organism, se îmbolnăvește întreaga comunitate. 


1 Pr. Prof. Univ. Dr. Petre Vintilescu, Preotul în fața chemării sale de păstor al sufletelor, Ed. Mitropoliei Olteniei, Craiova, 
2007, p. 39. 

2 Pr. Prof. Ene Branişte, Despre preoție, Ed. Renaşterea, Cluj-Napoca, 2004, p. 153. 

3 Ibidem, p. 154. 

4 Pr. Prof. Dr. Gheorghe Liţiu, Pr. Lect. Dr. Dorel Man, Curs de Teologie Pastorală, Ed. Universităţii din Oradea, 2002, pp. 
111-112. 

5 Pr. Prof. Ene Braniște, op. cit, p. 160. 

UN VOIEVOD BĂNĂȚEAN, 
MENŢIONAT LA PRAID 


Preot prof. dr. VASILE MUNTEAN 


Înainte de a vorbi despre cârmuitorul Banatului de la răscrucea secolelor X-XI, pomenit în prezentarea diacronică 
de la micul muzeu praidean (jud. Harghita)$, se cuvine a arăta că în general istoricul aferent afișat în mai multe 
vitrine și redactat în româneşte, maghiară, engleză și germană satisface, fiind foarte util pentru cei care-l citesc. De 
dragul acribiei însă sunt nevoit a face unele remarci, și aceasta în spirit de obiectivitate științifică. 

Întâi de toate este de subliniat faptul că versiunea românească trebuia să fie redată fidel în celelalte variante, ceea 
ce nu se întâmplă întotdeauna. Pe urmă, în cazul românei ne întâmpină unele asperităţi de limbă, chiar dezacorduri 
gramaticale (pe ultimele le eludăm). Bunăoară, “Botezul a fost, poate, urmarea vizitei lui Joseph II...” E vorba aici de 
mina Joseph — din 1762 — care a fost “botezată” sau denumită după cunoscutul personaj imperial; în textul german 
găsim formularea adecvată:“Numele [minei]provine de la împăratul Iosif II” În versiunea engleză exclusiv se spune 
că în 1864, lângă mina Joseph, s-a deschis mina Paralela, “una dintre cele mai mari cavităţi artificiale subterane”; 
lipsește vocabula determinativă “din România” (from sau in Romania). Apoi, conducătorii Ardealului din veacul 
al XVII-lea, de exemplu, e recomandabil a fi desemnaţi ca principi, nu ca “domnitori”. De adăugat că lucrarea citată 
în latineşte, din 1767, corect sună astfel: Mineralogia magni principatus Transilvaniae, şi nu “Mineralogia magnus 
Transilvaniae”, În această lucrare - cum se observă și în reproducerea atașată - sunt inserate date despre Parait 
(azi, în maghiară, Parajd). 

În legătură cu secuii, din păcate nu aflăm nicio referire la originea lor. După tratatul academic de Istoria Românilor, 
ei sunt - după toate probabilitățile — descendenţii triburilor cabare care vor deprinde maghiara”. Totuși, sunt 
amintite răscoalele secuilor din anii 1514 și 1562, îndreptate împotriva asupritorilor de aceeași limbă cu ei. Este de 
reținut și împrejurarea (consemnată în Scurtul istoric respectiv) că Mihai Viteazul - ca și Matei Corvin, anterior - le-a 
acordat drepturi secuilor care au intrat în oastea sa; literal:“oamenii de rând s-au alăturat voievodului” român. 

Și acum, un succinct comentariu despre Ahtum/Ohtum (ung. Ajtony). În exclusivitate, în versiunea engleză un 
pasaj insolit, chipurile, completează ceea ce în româneşte se zice despre Ștefan cel Sfânt al ungurilor că, în preajma 
anului 1.000, aducea sare din Ardeal cu “șlepurile” (!) sale: “These were many times rifted [sic] by the pegan [de 
facto, pagan] combatants of the leader Ajtony. So King Istvân was forced to punish the rebels with the help of a 
smaller campaign”. În realitate, oamenii voievodului bănăţean Ohtum, potens valde (foarte puternic), nu au rupt 
adesea plutele regale cu sare, ci le-au vămuit, cum ne încredinţează sigure surse istorice, voievodatul în cauză 
întinzându-se între Crișul Alb, Tisa și Dunăret. Chiar dacă purta un nume de rezonanţă turanică, Ohtum devenise 
creștin, având soldaţi creștini? și — prin faptele sale — se dovedise un bun român de vreme ce se identificase până la 
capăt cu interesele aborigenilor, adică românilor,numiţi în izvoarele latinești blaci ce erau şi în oastea strămoșului 
său Glad, și el creștin ortodox ca și populaţia autohtonă. Ohtum , cum a demonstrat și vestitul bizantinist maghiar 
Gyula Moravcsik 1%, era vasal al împăratului constantinopolitan Vasile II Bulgaroctonul (“omorâtorul de bulgari”), 
ctitorind în orașul de reşedinţă urbs Morisena (“Mureșeana”, astăzi Cenad, după numele trădătorului - fost adjunct 


militar al lui Ohtum) o mănăstire ortodoxă; nu era singura: mai fiinţa cel puţin una, numită “a lui Ahtum/Ohtum” 


6 Privitor la întregul ţinut, o reuşită sinteză istorică (creştină şi socială), din vechime şi până azi, găsim în Episcopia Covasnei 
şi Harghitei, album tipărit cu binecuvântarea şi sub coordonarea IPS Ioan Selejan, Ed. Grai Românesc, Miercurea-Ciuc, 2014, 
pp.7-10. 

7 Vol.III (coord. Şt.Pascu şi R. Theodorescu), Bucureşti,2001, p.414. Vezi şi A.Koestler, 4 treisprezecelea trib: khazarii, trad. 
rom., Ed.Nagard, Roma, 1987, p.178 sq.(ştiri interesante despre cabaro-cazari). 

8 I1.D.Suciu, R.Constantinescu, Documente privitoare la istoria Mitropoliei Banatului, |, Ed.Arhidiecezană, Timişoara, 1980, 
pp. 28,45 şi 60; Istoria Românilor (cit.), p.243. 

9 P.P.Panaitescu, Finfiihrung in die Geschichte der Rumănischen Kultur, Ed.Kriterion, Bucureşti, 1977, p. 199; I.D.Suciu, 
Monografia Mitropoliei Banatului, Ed.Arhidiecezană, Timişoara, 1977, p.38. A se vedea şi Episcop Martin Roos, Die alte Diozese 
Csanad,l, Timişoara, 2009, p.40; E. Gliick, Cu privire la istoricul părților arădene în epoca voievodatului lui Ahtum, în „Studii 
privind istoria Aradului”, Ed.Politică, Bucureşti, 1980, pp.101-150; V.Muntean, Contribuţii la istoria Banatului, Ed. Arhidiecezană, 
Timişoara, 1990, pp.72-73 şi 76, n.69; Idem, Monografia Arhiepiscopiei Timişoarei, Ed.Invierea, Timişoara, 2012, p.37 şi urm. 
(cu detalii şi bibliografie). 

10 Studiul său, intitulat Flungary and Magyars, a apărut în “The Cambridge Medieval History”, IV-1, Cambridge, 1966, p.574. 

nu departe de Pecica!!. Unii cercetători au opinat că la Morisena a rezidat un ierarh ortodox'?, supoziţie ce are 
nevoie de serioase confirmări. Cu toate acestea, cum indică un hrisov de la același bazileu bizantin Vasile II, din 
1019/1020, la Tibiskos-Timișoara a existat un castru episcopal, contemporan cu “ducele” Ohtum'?. Existenţa unei 
horepiscopii nu este de exclus. 

Abia în preajma anului 1028 — numai prin trădare (altfel nu) — voievodul Banatului a putut fi biruit de Ștefan 
|. În acest sens, Legenda Sancti Gerardi ne oferă informaţia edificatoare: “ostașii lui [Achtum] erau mai numeroși 
decât ai craiului, pe care [voievodul] îl nesocotea”'“. 

Alcătuitorul istoricului Salinei Praid (cu începuturi în epoca romană) și al speleoterapiei, un specialist deosebit 
(Horvâth Istvân), pornind de la sugestiile și precizările de faţă, ar putea să refacă ce se impune, apelând la concursul 
vreunui lingvist român, ca și la lecturarea atentă a întregului material de către un competent istoric, întrucât în 
rândurile de mai sus eu am prezentat numai o selecţie. În consecinţă, textele astfel revizuite vor fi şi mai de folos 
tuturor celor care coboară în subteran, unii ca simpli turişti, alţii ca doritori de a-și recâștiga sănătatea. 


11 D.Țeicu, Geografia eclesiastică a Banatului medieval, Presa Universitară Clujeană, 2007, p.64; Suzana More Heitel, 
Începuturile arhitecturii medievale în bazinul inferior al Mureşului, Ed.Excelsior Art, Timişoara, 2010, p.63 şi urm. 

12 M.Barbu, E.Ivanof, Cercetări arheologice în zona Aradului privind perioada secolelor VII- XI, în “Studii privind istoria 
Aradului”, p.72. 

13 V.Muntean, Byzantium and Romanians, Ed.Patriarhală, Bucureşti , 2009, p.57 şi urm. 

14 I.D.Suciu, R.Constantinescu, Documente...,p.45. 

PREZENTARE DE CARTE 


Ana Pop Sîrbu, Versuri & Ilie Gyurcsik, Reversuri, 
Timişoara, Ed. David Press Print, 2014, 176p. 


Dr. FLORIN-CORNELIU POPOVICI 


Nu mai e un secret pentru nimeni că Anei Pop Sîrbu îi displac lucrurile 
mei pill rime Acta simple, triviale și că celei în cauză nu îi este frică de complicațiile verbului şi 
Ilie GYURCSIK, REVERSURI de construcţiile semantice elaborate. Cât despre profesorul Gyurcsik, strălucit 
hermeneut și cunoscător în profunzime al „enantiomorfismului incongruent” 
(„oglindirea răsturnată”), acesta nu este îndeajuns să fie doar citit și răscitit, ci şi 
trăit, asumat şi asimilat. Tandemul conjunctural format de cei doi reprezintă locul 
întâlnirii fericite dintre o poezie „feminină” și un comentariu „masculin, dintre 
o voce şi o contravoce, rezultatul fiind un text în oglindă de tip flux şi reflux, al 
mișcării de du-te-vino, al pendulării între o „ea” furnizoare de idei poetice, care 
consideră obligatorie includerea de către poezie a zbaterilor ascunse ale poetului 
și un „el” decodor de poesis, cerebral, rafinat tâlcuitor și maestru de ceremonii. 
Ana Pop Sîrbu și Ilie Gyurcsik cultivă frumosul, faţa și reversul, fața și interfața, 
versul pritocit și reluat apoi spre atentă disecare și avizată analiză. 

Versuri și Reversuri e un volum depozitar de creaţie și de analiză, de 
subiectivism și de obiectivism, de „moșşire” a textului şi de studiere-tălmăcire 
a lui, de cernere și de filtrare a verbului prin sitele făuritorului de text și ale 
interpretului paradigmelor acestuia. E o dublă relaţie de responsabilizare, de formulare atentă și pertinentă și de 
feedback constructiv. Poet şi hermeneut, calităţi care pe-alocuri fuzionează, rolurile devenind interschimbabile, 
ambii își prezintă variantele proprii, formele personale prin care aceștia înţeleg să (se) exprime. Suntem martorii 
unui joc de roluri, în care, funcţie de situaţie și de context, Ana Pop Sîrbu e „capul”, iar Ilie Gyurcsik „pajura”, când 
poetul se metamorfozează subit în hermeneut, iar hermeneutul devine poet. Versuri și Reversuri are anvergura 
panopliei poetic-hermeneute sau  hermeneut-poetice. În vreme ce Ana Pop Sîrbu aplică, lie Gyurcsik (se) explică, 
se deschide în afară, desfăcînd versul în formele sale componente și oferind la schimb reversul, replica și reflecția. 
Există situaţii când însuşi hermeneutul, care nu are pretenţia că deţine adevărul suprem, devine nesigur, dubitativ, 
de unde şi monologurile, semnele sale de întrebare, notițele de lectură, elementele de originalitate. Atunci când 
Ana Pop Sîrbu visează (condiţia poetului), Ilie Gyurcsik sistematizează, extrage esenţa, dă girul, pune și repune în 
valoare. Ambii se folosesc de poem ca (pre)text. Acţiunea şi reacţiunea, pasa și returul din rever sunt în măsură să 
contureze și să dăltuiască „blazonul”. 

Există în Versuri și Reversuri două forme de raportare la text, două forme de autoidentificare și de autolegitimare, 
două feluri de „fugi”: una, în sens cult, de muzică clasică, alta, în sens de evaziune de și din sine, fuga de „celălalt”. 
Nu e un mers domol, ci dimpotrivă, o fugă, ceea ce denotă nerăbdare, tendinţa de a acapara totul, de a derula 
existenţa contra cronometru. E timpul căruia îi lipsește zăbava, care trădează zbuciumul sufletesc, neliniștea, starea 
de alertă. Ceea ce rezultă e Poezia și Hermeneutica, două toposuri ale fugii, ale alergării (în căutarea sensului), ale 
antrenamentului pentru podium. Poezia, Hermeneutica și Arena olimpică. 

Poemele Anei Pop Sîrbu primesc o dublă ilustrare: din partea contra-poemelor și interpretărilor lui Ilie Gyurcsik 
şi din partea graficii acompaniatoare a Adrianei Lucaciu și a lui Septimiu Sîrbu. Versuri și Reversuri debutează sub 
semnul feminităţii, al cochetăriei, al întâlnirii cu rochia mov (ce îmbracă vârstele poetei), simbol ezoteric, dar și al 
trecerii-petrecerii, al tivului, echivalentul timpului și a nimicului prevestitor („„Nimic. Doar acea legănare”—p.14) de 
dinaintea creaţiei. Echivalent al întoarcerii simbolice „acasă”, rochia învăluie și deopotrivă dezvăluie trupul și sufletul 
lichefiat, care se topește de drag într-o îmbrăţișare-acoladă drăgăstoasă. Pe fondul acestor tandrețuri nostalgice, 
vocea „masculină” a hermeneutului intervine blând, curtenitor și echilibrator, haina-obiect devenind subiect 
de reflecţii şi de comentarii de tip „fashion”. În subtext însă, e vocea „arlechinului”, el însuşi purtător de mantie, 
de tiv şi de petice-simbol. E momentul când autorul Paradigmelor moderne trece la interpretare, la jocul de 
decriptare. Raţional, metodic și restaurator, punând cap la cap sensuri și fire de poesis, lie Gyurcsik practică un gen 
de „arheologie” a lecturii, ce recompune din cioburi poemul-vas. El e traducătorul, factorul de stabilitate, omul de 
la care se aşteaptă să coboare textul original în agora. Ilie Gyurcsik este cel care „lămureşte” poemele Anei Pop 
Sîrbu, cel care, în termeni muzicali, face un „cover” după original, cel care ne propune întâlnirea la „masa verde”. 

Dacă Ana Pop Sîrbu își permite excesele, risipa de sensuri și de energie, cufundarea, până la anularea de sine, în 
apele Poeziei, în replică, Ilie Gyurcsik se menţine sobru, cartezian. 

La Ana Pop Sîrbu apare frecvent problema identitară, de identificare, autoidentificare și autoregăsire, de 
dedublare, de aflare a „celuilalt” indiferent dacă acesta apare în ipostază eterată (umbra), în postura de obiect (vezi 
rochia) sau de persoană (poeta la o altă vârstă). Discursul lui Ilie Gyurcsik seamănă cu o voce interioară, cu vocea 
raţiunii, fiind deopotrivă un exercițiu de hipnoză, de logomanție, dar şi de teorie literară: „Cauţi echivalenţe care ar 
putea să te ducă la <<deschiderea textului>>. Cu cât simţi că ar trebui să schimbi mai des șirul acestor echivalențe 
lexical-semantice cu mai multe altele, nemulțumit cum ești de <<reacţia>> textului la ele (nepotrivindu-se în 
grade, poate, diferite, dar certe faţă de original), cu atât poemul îţi pare mai <<încifrat>>, mai <<opac>>, mai 
<<ermetic>>"(p.17) Pentru profesorul-hermeneut, care ajunge să „simtă” textura textului, poemele Anei Pop Sîrbu 
acţionează ca o provocare, la care răspunde prin găsirea echivalenţelor cât mai apropiate de original, însă nu 
asemenea originalului, prin a se pune de acord cu textul şi nu de-a curmezișul său. Constatările lui Ilie Gyurcsik pe 
marginea poemelor studiate aduca tehnici paideice: „Citești din nou poezia și ţi se pare că ea-ţi vorbeşte acum 
în mod transparent” (idem) 

Cel mai adesea, poetul se exprimă pe sine, traduce în scris o trăire, o emoție. De aici și rolul ingrat al hermeneutului, 
pus în situaţia de a traduce traducerea în scris a emoţiei poetului, la care adaugă propriile trăiri. Dacă Ana Pop 
Sîrbu e omul care vede idei, lui Ilie Gyurcsik îi revine sarcina de a cerceta ce e în spatele acelor idei. La aceasta se 
adaugă dificultatea de a intui „nespusele” poetei, ci poate doar sugerate. De aici greutatea de a cunoaște omul și 
deopotrivă poetul. 

Atât versurile, cât și reversurile sunt texte cu miză: una creează ermetic, celălalt decodează, făurește paradigme. E 
un joc al alternării aparenţei cu esenţa, a suprafeței cu profunzimea. Aparenţele pot fi interpretate și ca apartenențe: 
„Ca atunci când citeai pitită/Lângă flacăra focului despre alte aparențe,/Mult mai tremurătoare./Acele aparențe 
obişnuite/Care te măsoară de sus până jos,/Care-ţi trec pragul şi se uită bine/În spatele sinelui tău./Au chipul liniştit 
şi un miros de flori,/Un fel de atingere în semnul zidirii tale,/Acele aparenţe romanești,/Când ai vrea chiar să intri-n 
pământul umed,/Să simţi roșul englezesc lucindu-ţi pe piept,/Pe gât, pe omoplat, pe jugulară/Pe degetele singure 
care mângâie/fereastra... (p.18) Versul, printr-un efect de contaminare, își atrage reversul. Dificultatea pe care o 
întâmpină hermeneutul este de a „fixa, de a „localiza” poeta, de a-i afla identitățile multiple. Politropia poetului 
întâlnește politropia hermeneutului. Interpretând versurile Anei Pop Sîrbu, parafrazându-le, Ilie Gyurcsik are avantajul 
văzutului din afară, al detașării, al privirii obiective. Parafrazele hermeneutului au efectul unei psihanalize în dublu 
sens: spunând despre „celălalt”, el se spune/expune pe sine. Şi cum identitatea reală nu coincide cu identitatea 
poli)etică, descifratorul de sens e nevoit să le „fișeze” separat. Ilie Gyurcsik scrie și rescrie după alte registre, în alţi 
parametri, cu instrumentele criticului: „poemele Anei Pop Sîrbu evită cu obstinaţie truismele și clișeele” (p.19) 
Parafrazele hermeneutice care au la bază textul original sunt fișe de observaţie pe marginea cărora acesta speculează 
intens. Între vers şi revers operează aceeaşi diferenţă ca între original şi copie: „[...] reversul îţi trădează caracterul 
parazitar faţă de vers, fiind o copie săracă și ştearsă a originalului, acesta dovedindu-se mult mai expresiv şi mai 
bogat în nuanţe semantice, mai compact. (p.21) 

Poeziile Anei Pop Sîrbu sunt poezii datate, reflex al unor stări de spirit ale momentului, poeme care nu se pot 
povesti și asupra cărora zăbovește ochiul și mintea, poeme cu schepsis, care încrețesc fruntea, prin care Ana Pop 
Sîrbu comunică și se cuminecă. Sunt poeme de tip labirint, care solicită intelectul, poeme de tip heruvim ce stau de 
pază la poarta ferecată a personalităţii absconse a poetei, poeme-gardian, poeme reflex al stării de veghe în oglindă. 
În replică, parafrazele şi interpretările lui Ilie Gyurcsik au un impact vizual mai mare, fiind foarte asemănătoare cu 
indicaţiile regizoral-scenice, dar și cu incantaţiile hipnotizatorului: „Te vezi singur(ă) pe scenă”, „Te împresoară”, „Te 
apleci peste mâna ta” (p.21), „Te culci pe o grămadă de case”, „Te înconjoară clădirile cetăţii” (p.23). Prin transfer de 
personalitate, există momente când hermeneutul devine poet și invers: „Şi-n tine răsună voci necunoscute: (idem) 
Ochiul exersat al acestuia percepe un alttip de realitate poe(i)etică, pe care o definește în parafraze concluzive. Prin 
parafrazare, Ilie Gyurcsik își asumă textul Anei Pop Sîrbu, „adaptându-l” altui tip de (con)text. Parafraza universitarului- 
hermeneut are grijă să nu dilueze mesajul originar și original. Ca interpret, Ilie Gyurcsik are șansa de a descoperi 
sensuri ascunse, neintenționate ale poeziei Anei Pop Sîrbu, de care aceasta nu e conștientă. Poetul (care strecoară 
și definiţii lirice) e ludic, libertin, în vreme ce interpretul e supus rigorilor interpretării: ,„[...] neîndemânatic, poetul 
sare de la otristeţe la alta,/Expert al memoriei, dezgroapă fluxurile primare., „Poetul stă singur, își întoarce poemul 
literă cu literă,/Timpul trece întâmplător prin viaţa lui./EI vede fluturi, în loc de porumbei,/În dreptul inimii are zimi 
de aur/Şi o fereastră pe care stau câteva libelule. (p.24) 

Parafrazele și interpretările lui Ilie Gyurcsik, care „externalizează” conţinutul poemelor prin propriile formulări, 

sunt impresii pe marginea expresiilor poetice ale Anei Pop Sîrbu. De pildă, „Sinucigașul poem lângă noaptea noroasă 

(p.24), așa cum apare în original, este analizat și restituit acesteia de către hermeneut sub formă explicită: „Sunt 
poezii ce se neagă pe sine. (p.25) 

„Spune-mi ceva. Despre orice”(p.26), rostește, la un moment dat, poeta din nevoia de verb, cu gândul fie la 
un interlocutor imaginar invitat să se exprime, fie chiar la Poezia însăși, purtătoare de mesaj, dar și organism viu, 
învestită cu atribute antropomorfe: „Poezia respiră” (p.30). Nu numai aer, ci și metafore, am putea adăuga. 

Autorul reversurilor este și autor de blazon. Prin extragerea esenţialului din poeme, Ilie Gyurcsik devine herald, 


UL 


făuritor de panoplie, creator, după modelul propus de Gide, de mise-en-abyme. Descifrând prin „păienjenișul frazei 
(p.32), hermeneutul (magician, dar și arlechin), adresându-se poetei prin verbe la persoana a l-a („descrii”, „Cercetezi”, 
„Priveşti” —-p.33), acţionează ca în cazul unei regresii hipnotice. 

Ana Pop Sîrbu este unpoetparadoxal. Versurile sale pot fi tot atâtea versiuni ale propriei identități. Dacă într-un loco 
întâlnim nostalgică după rochia mov, după tinerețe („Eşti tânără și subţire”-p.32), într-altul se metamorfozează brusc, 
abandonând feminitatea, tonul suav și delicateţea („Sunt femeia liberă”—p.38) și virând brusc înspre masculinitatea 
feroce: „Un luntraș, un sinucigaș, un cuţitar. (idem). „Luntraș” pentru că vâslește și pluteşte pe apele propriilor 
semne-poeme, „sinucigaș”, pentru că se „jertfește” pe sine pe fiecare pagină a cărții şi „cuţitar”, în sensul că stiloul 
taie adânc, iar versul „hăcuiește” sufletul. 

Ana Pop Sîrbu și Ilie Gyurcsik sunt purtători de adevăr: unul stă de-a dreapta adevărului poti)etic, celălalt de-a 
dreapta adevărului hermeneutic. Poezia se naște dintr-un prea plin, din suferinţă și din supliciu, dar şi dintr-o 
nevoie imposibil de reprimat de autodefinire: „Din umeri îţi cresc litere/Scrii cu unghiile,/Sfârtecându-ţi propriul 
nume: (p.36) Sfârtecarea propriului nume (și, prin extensie, a originilor —-de unde propensiunea spre aneantizare, 
spre „nimicul”-NADA deschizător de carte) este echivalentă cu „masochismul” pe care-l presupune actul (sacrificial 
al) scriiturii. 

„Nu mi-e teamă/De paftale și de ochi sângerii”(p.38), spune poeta, admirator declarat al lui Rimbaud, pentru ca, la 
câteva versuri distanţă, să afirme: „Mereu, alte portaluri, alte clădiri/Ţipă în mine, târziu." Deschiderea porților poeticului 
dinspre vechi („„Tocite povești”-p.42) înspre nou o ia uneori prin surprindere, găsind-o nepregătită sufletește. 

Versuri și Reversuri, poezia şi hermeneutica reprezintă două acte de legitimare, două modalități de ieșire în și 
din lume. Ambele operează însă cu noțiuni relative: „Nimic sigur nici cu această interpretare [...”-p.43 

Unitatea în diversitate e prezentă și în cazul tandemului creator-tălmaci. Diferenţele de viziune sunt clădite 
pe diferențe de personalitate: „A început vânătoarea de păsări/Pe grinzile din Aleph” (p.44) devine, prin filtru 
interpretativ, „Mai întâi pornești în căutarea vorbelor,/Pe coloanele de dicţionar ce fac proxime mari polarităţi” (p.45) 

Poemele Anei Pop Sîrbu (în care alternează simboluri precum focul, lumina, conturul, ziua, noaptea, chipul, ochii, 
fereastra, clipa, cercul, timpul, inima, marginea, adevărul, portalul) nu sunt simple înșiruiri de cuvinte, ci construcţii 
lexicale cu vână poLi)etică şi cu valoare de cugetări sapienţiale: „Unde e scribul și adevărul” (p.46). Misiunea dificilă 
asumată de Ilie Gyurcsik, aceea de apune matricea poetică în tipare noi, de a scoate poezia de sub „obroc” (p.56), 
de a transparentiza și de a accesibiliza limbajul criptat al poetei („Un scris mat”-p.48), fără a fi nici prea poetic, nici 
excesiv de teoretizant, îi aduce satisfacţii nebănuite: „Prin încercări de substituire succesive, mi-am dat seama că 
acest poem poate fi citit şi ca o ipostază de <<artă poetică>>” (idem) 

Carte unică în peisajul literar românesc, cu valoare de experiment, din păcate prea puţin cunoscută, promovată și 
pusă-n valoare (asemenea Paradigmelor moderne ale profesorului universitar Ilie Gyurcsik), Versuri și Reversuri e 
o carte parafraza(n)tă, o carte ce-și conține paradigma, interpretarea și comentariile critice: scurte, la obiect, enunțate. 
Postura lectorului este aceea de a se situa între impresia pe care i-o dau poemele și interpretarea acestora și expresia 
propriilor puncte de vedere. Arlechin și Colombină, hermeneut și poetesă, ambii pleacă de la premisele ludicului, 
ambii scriu dezâncrâncenat, luând Poezia ca pe o mare provocare și refuzând în același timp ideea că aceasta și-a 
epuizat resursele. Versuri și Reversuri reiterează jocul de-a v-aţi ascunselea. Ilie Gyurcsik, cel care încearcă un 
soi de „psihanaliză” poetică, un descensus în mintea poetului și o variantă de răspuns la celebra butadă „Eu sunt 
un Altul”, nu are pretenţia de a fi deslușit totul în poemele Anei Pop Sîrbu. D aceea, interpretările sale, așa cum şi 
recunoaște, pot fi posibile, nu neapărat și probabile. 

Încercând să scoată la iveală „gândul luminos (p.64) şi „Silabe ascunse” (p.70), Ana Pop Sîrbu şi Ilie Gyurcsik 
procedează POETICAL CORRECT. Versuri și Reversuri, carte a alterităţii și a revelării identităţilor paradigmatice, 
dar și a dialogului, e transpunerea în act a ideii conform căreia identificarea „celuilalt” este, în fapt, identificarea 
sinelui. Carte a trecerii şi a pendulării de la „eu” la „eu”, a însăilării/destrămării „tivului”, Versuri şi Reversuri invită 
la călătorie: „Prin lenta lumină răzbate <<un eu>>./Şi-acela confuz, ca un val scos din cărţi,/Ca șoapta topită din 
clarul confuz,/Păzind alt portal, alţi ochi,/Mereu, mohorâta grabă, mereu... (p.70) 

PE FIRUL VREMII... 
INTERVIURI DIN ARHIVA REGIZORULUI 
VICTOR POPA 


Adaptare de prof. CRISTINA PETRUȚ 


EUGEN TODORAN (n. 21 
noiembrie 1918, Corneşti, Mureş - 
d. 9 august 1997, Timişoara) 
a fost un filolog, istoric literar 
și profesor universitar român, 
reputat eminescolog. A fost 
fiul preotului Nicolae Todoran 
și al soţiei sale, Victoria (n. 
Sâmpălean), funcţionară. Între 
anii 1938 și 1942 a urmat cursurile 
Facultăţii de Litere şi Filosofie din 
Cluj, obţinând diploma de licenţă 
în specialitatea Istoria literaturii 
române cu teza: Hyperion 
demonic. A început din 1949, 
în paralel, o carieră universitară 
mai întâi ca asistent la Catedra 
de literatură română modernă 
a Facultăţii de Litere şi Filozofie 
din Cluj, iar începând din 1956 ca 
lector universitar la Facultatea de Filologie din Timişoara, unde a predat: folclor literar, literatură română (marii clasici) 
şi critică literară. Alături de profesorul Gheorghe Tohăneanu impune erudiţia științifică în cercetarea academică 
timişoreană. A fost numit conferenţiar universitar în 1963, iar în anul 1968 a obţinut titlul de doctor al Facultăţii de 
Litere a Universităţii din București cu teza Lucian Blaga. Mitul poetic şi dramatic. În anul următor a fost promovat 
la gradul de profesor universitar iar ulterior a devenit conducător de doctorat. A îndeplinit, de asemenea, funcţii 
administrative în cadrul universităţii: șef de catedră (1963-1977), decan al Facultăţii de Filologie din Timișoara 
(1964-1968) și rector al Universităţii de Vest din Timișoara (1992-1996). S-a pensionat în anul 1984. Autor al unei 
vaste opere ştiinţifice formate din 15 cărţi și 216 studii, Eugen Todoran a fost distins cu diferite premii printre care 
Premiul Asociaţiei Scriitorilor din Timișoara (1973 și 1981), Premiul Uniunii Scriitorilor (1984) și Premiul Academiei 
Române (1984). A decedat la 9 august 1997. 


- Domnule Todoran, vă rugăm să ne relataţi câteva momente importante din viaţa și activitatea dumneavoastră. 

- Sunt născut în 1918, 21 noiembrie în Cornești județul Mureş, părintele meu fiind preot. Am făcut liceul la 
Târgu Mureș, l-am terminat în 1938, am continuat Facultatea de litere la Cluj și am terminat-o la Sibiu. Al doilea 
moment important ar fi acela al activităţii mele didactice. Am fost asistent universitar la Catedra de Literatura 
română modernă la Cluj, iar din 1956 am fost transferat la Timișoara. 


- Cum vă motivaţi opțiunea pentru științele umaniste? 


- Am optat pentru litere pentru că am simţit o plăcere de a studia, o direcţie de cultură. Altfel, aș fi fost un ratat 
- cine știe - nu putem reconstitui ce n-a fost. 


- Preocupările literare s-au manifestat din liceu? 

- Da, am avut câţiva profesori care mi-au deschis acest drum. Spre exemplu profesorul de limba latină, un 
mare latinist. Am făcut o ucenicie literară, practic, în umbra acestui mare profesor. Așadar, în liceu am avut 
astfel de preocupări, în tradiţia timpului, pe care nu le-am mai reconsiderat, dar când am devenit student, am 
intrat în altă direcţie de studiu, cu o altă orientare metodologică. Am avut un mare profesor de istorie literară 
română, Dimitrie Popovici, de la care am învăţat a citi cartea cu ochiul celui care vrea să o judece și nu numai 
să o confirme ca fenomen literar, pentru că o operă literară mare se încadrează într-o istorie mare și această 
relaţie trebuie avută în vedere. Dimitrie Popovici nu făcea nici marxism, nici o sociologie a culturii, dar făcea 

o dezbatere amplă a ceea ce el numea ideile literare, adică esențele gândirii care apar într-o operă. O operă 
literară nu se poate dispensa de suportul ideatic și orice act critic trebuie să ţină cont de acest aspect. Mai târziu, 
Tudor Vianu a fost pentru mine un model, deși a fost oarecum desconsiderat, văzut mai mult ca un profesor, nu 
ca un creator. Am susţinut tot timpul că literaturii şi culturii române nu i-ar fi stricat câteva sute de Tudor Vianu, 
pentru că o muncă disciplinată înlocuiește improvizaţia și dă seriozitate actului critic. 


- Ați trăit câteva momente dramatice, mutarea facultăţii de la Cluj la Sibiu... 


- Transferarea Universităţii din Cluj la Sibiu a fost, în adevăr, momentul cel mai important pentru că a 
schimbat radical dimensiunea spirituală şi a angajat-o într-o istorie contemporană. A fost momentul în care, 
cum spunea Blaga, tot spaţiul culturii române s-a concentrat, s-a esenţializat. Facultatea din Cluj s-a transferat 
la Sibiu în urma cedării Transilvaniei de Nord, ca urmare a reorganizării Universităţii. A fost un entuziasm 
deosebit al celor are au înţeles că aparţin unei universități vechi și, totuși, foarte noi. Am avut ocazia de a face 
parte dintr-o generaţie importantă pentru o anumită direcţie a culturii române, într-o mare răscruce istorică. Am 
terminat facultatea în 1942 și am avut profesori deosebiți: Dimitrie Popovici, Lucian Blaga, D. D Roșca, Liviu Rusu, 
Sextil Pușcariu, personalități unice și care reprezintă nivelul naţional şi europeanal culturii române, astfel încât, 
am rămas tot timpul într-un spaţiu de cultură europeană, chiar dacă eram într-o provincie ocupată pe jumătate. 


- Ați făcut parte din Cercul Literar de la Sibiu. Prin ce se caracteriza? 


- Această mişcare a fost importantă ca act de prezenţă al generaţiei respective, în acel moment istoric. Cercul 
Literar de la Sibiu nu a susţinut o literatură naţională într-o critică și judecată patriotardă, ci a slujit marea cultură 
- Adevărul — în concepţie maioresciană. Noi am menţinut acest criteriu, deşi am fost adesea acuzaţi de estetism, 
de retragere în turnul de fildeş și alte asemenea, poate și ca urmare a scrisorii pe care lon Negoițescu a adresat-o 
lui Eugen Lovinescu, reprezentant al unei critici estetice, nu sociologice. 


- Un alt moment important a fost momentul Timișoara. În ce an aţi ajuns la Timișoara şi cum s-a întâmplat? 


- În 1956 eram la Cluj şi aflând de înfiinţarea Facultăţii de Filologie am făcut un demers la Minister de a fi 
încadrat aici, iar un referent al Ministerului, Romulus Munteanu, care mi-a fost student când eram eu asistent, 
a anulat propunerile locale şi m-a încadrat la catedra de Literatură Română. Odată cu mine a venit și Gheorghe 
Tohăneanu, iar pe postul de asistent, C. Atanasiu. Am început un curs de folclor, care a fost ulterior suspectat de 
idei subversive, un rol important avându-l atunci TudorVianu. Și am avutavantajul că am predat toată literatura, deși 
m-am fixat la clasicii secolului trecut care-mi dădeau posibilitatea de a mă refugia într-o mare literatură. Am putut, astfel, 
studia opera lor după straturile de adâncime care, în orice operă mare sunt deviziunefilozofică. Gândirea artistului este în 
imagini, nu în abstracţiuni, dar există o permanentă corespondenţă între imagine și idee. E o imagine fixă care constituie 
jocul ideatic al unei opere. Studiul despre Maiorescu asta face, pentru că teoria limbajului, teoria funcţiilor limbajului 
este baza semioticii și de acolo trebuie plecat. Ce spune Maiorescu rămân lucruri valabile pentru toată critica literară 
ulterioară 


-Ați militat pentru înființarea mai multor facultăți cu caracter umanist... 
- Da, poate şi de aceea am acceptat funcţia de rector, pentru că mă gândeam că pot realiza ceea ce eu știam foarte 


bine, modelul unei mari universităţi care pentru mine a rămas tot timpul Universitatea din Cluj. Așa a apărut ideea 
înfiinţării Facultăţii de Teologie din Timișoara, în înţelegere cu mitropolitul Nicolae Corneanu. 

Spre iertarea cea mare 


Şi noi, cei păcătoși, 

Putem deveni prin căinţă, 
Printr-o îndelungată pocăință 
Fiii lui Dumnezeu. 

Prin razele rugăciunii, 

Prin semnul crucii, 

Prin bunătate și cumpătare, 
Fiii lui Dumnezeu 

Netezesc uriașa cărare 

A spovedaniei 

Spre iertarea cea mare. 


PETRU JICHICI 


Poezie 


Eu pe Domnul îl slăvesc, 
Lui Hristos îi mulţumesc, 
Și la El mă rog mereu 

Că este unul Dumnezeu. 


Hristos de mult născut 
Dar de oameni nevăzut, 
Este sus în Paradis, 
Lângă Duhul cel nestins. 


El ne vede chiar acum, 
Ne ajută că e bun, 

El ne spune ce e rău 

Și ne ocroteşte mereu. 


La greu, eu spun să vă rugaţi așa: 
„Doamne, Doamne ajută inima mea, 
Ajută Doamne sufletul meu, 

Că un păcătos am fost mereu”, 


DAVID VIȘAN 


Mărire Lie, Doamne! 


Privesc la bolta luminată, 

De stele mari și mici 

Şi-mi vine-un gând așa deodată: 

O, Doamne! — cât suntem de “mici”! 


Câtă iubire şi grandoare 


Ai pus în lumea Ta, Părinte, 
Ce frumuseţe! Ce splendoare! 

Rămân uimit... fără cuvinte! 


Şi-n lumea asta minunată, 

Ai pus o perlă prea frumoasă, 
Stăpân peste făptura toată. 
Pe om: făptura Ta aleasă. 


Admir frum'sețea lumii Tale, 
Creator Puternic, Sfânt. 

Şi-n fiecare răsuflare, 

Cât voi trăi pe-acest pământ, 
Te laud și cânt cu bucurie: 


Mărire Ţie, Doamne! 
Mărire Ţie! 
Preot IOAN RUJONI 


Maica Domnului 


Maică, în lume lumină, 
cântec ce alină, 
tămăduitoare, 
spre ceruri cărare, 
acoperământ din iubire, 
îndemn spre zidire 
oricui ar vrea 
alături să-ți stea, 
roagă-L pe Fiul tău 
s-alunge de la noi orice rău, 
să ne scape de tulburările toate, 
de păcate, 
de cărări pe care coborând nu mai sui, 
de împietrirea sufletului. 
AQUILINA BIRĂESCU 


O scrisoare din cer 


Nu plânge că am plecat departe, 
Căci te privesc pe tine din ceruri 
Am să te îmbrăţișez aparte, 

Cu dorul din inima ta. 


Către tine Maică sfântă, 
Rugăciunea înălțăm 

Căci păcatul ne-nspăimântă, 
Şi de el vrem să scăpăm. 


Ruga mea cea fierbinte 
Să o duci la Fiul Tău, 
Şi să-L rogi cu dulci cuvinte 
Să ne ia sub scutul Său. 
ILONA GYURICZA 


Învierea 


ADMITERE 2017 LA CLASA A IX-A LA PROFILUL 
TEOLOGIC ORTODOX 
LA LICEUL„CARMEN SYLVA“ 


Pentru anul școlar 2017-2018 au fost alocate câte 28 de locuri pentru clasa a IX-a de la Seminarul Teologic Liceal 
Ortodox „Episcop loan Popasu” din Caransebeș, respectiv câte 28 de locuri pentru clasa a IX-a din cadrul Liceului 
Pedagogic „Carmen Sylva” din Timişoara, profilul teologic ortodox (filiera vocaţională). 

Se pot înscrie elevii clasei a VIII-a (care au media generală de absolvire a claselor a V-a - a VIll-a minimum 7,00 
şi media la purtare în clasele a V-a - a VIll-a minimum 9.00) și absolvenţi de gimnaziu din anii anteriori care au 
promovat evaluarea naţională. 


Dosarul de înscriere va cuprinde: 

- certificat de botez (ortodox)- copie legalizată; 

- fișa medicală (original); 

- fişa de înscriere, în original, eliberată de unitatea de învăţământ gimnazial; 
- recomandarea consiliului parohial; 

- binecuvântarea Chiriarhului locului; 

- certificat de naştere / CI (copie). 

* Vizita medicala este obligatorie şi eliminatorie 


Calendarul admiterii: 
18-19 mai 2017 - eliberarea anexelor fișelor de înscriere pentru elevii sau absolvenţii care doresc să participe 
la probe de aptitudini 
22-23 mai - înscrierea candidaţilor; 
24-26 mai - desfășurarea probelor; 
29 mai  -afișarea rezultatelor, depunerea contestaţiilor; 
31 mai  -afișarea rezultatelor finale. 


Probele de aptitudini constau într-o probă orală și una scrisă. În proba orală se urmărește interpretarea unei 
cântări bisericești și o probă de dicţie, iar la proba scrisă se urmărește evaluarea cunoştinţelor de religie ortodoxă 
dobândite în clasele a VIl-a și a VIII-a. 


Temele pentru examenul scris sunt: 

1. Dumnezeu se descoperă oamenilor. Sfânta Scriptură și Sfânta Tradiţie; 
2. Crearea lumii; 

3. Hristos, Lumina lumii: Vindecarea orbului din naştere; 

4. Rugăciunea în viaţa creştinului; 

5. Sfânta Liturghie - întâlnirea cu Hristos; 

6. Legea cea nouă - Fericirile; 

7. Crezul - sinteza învăţăturii de credinţă; 

8. Pilda semănătorului - primire şi împlinire a cuvântului lui Dumnezeu; 
9. Biserica, locaş de închinare: 

10. Răbdare şi încredere în Dumnezeu - Dreptul lov. 


NOTE: 

Proba orală este apreciată cu calificativul admis sau respins. Candidaţii de la specializarea teologie ortodoxă, 
care la proba orală obţin calificativul respins, nu mai susţin proba scrisă și sunt declaraţi respinși la probele de 
aptitudini. Probele scrise sunt evaluate cu note de la 1 la 10. Nota minimă de admitere la fiecare probă este 6.00. 

Nota finală la probele de aptitudini, la specializarea teologie ortodoxă, este nota obţinută la proba scrisă. 

* De asemenea, în cadrul Sinodului Mitropolitan din 11 februarie 2016, s-a aprobat acordarea unui sprijin 
financiar pentru elevii din eparhia noastră care vor să urmeze cursurile Seminarului Teologic Ortodox „Episcop 
loan Popasu” de la Caransebeş. 

ACTUALITATEA BISERICEASCĂ 


Întrunirea Sfântului Sinod 

În ziua de 9 februarie 2017, în Sala Sinodală din Reşedinţa Patriarhală, sub preşedinţia Preafericitului Părinte 
Patriarh Daniel, a avut loc ședința de lucru a Sfântului Sinod al Bisericii Ortodoxe Române, în cadrul căreia au fost 
luate următoarele hotărâri: 

Binecuvântarea și sprijinirea organizării la nivel naţional a Marșului pentru viaţă 2017 — „Ajută mama și copilul. 
Ei depind de tine” Acest eveniment se va desfășura în după-amiaza zilei de sâmbătă, 25 martie 2017 (sărbătoarea 
Bunei Vestiri). Prin acest eveniment se mărturisesc, la nivelul tuturor eparhiilor Patriarhiei Române, valorile familiei 
creștine tradiționale. 

Aprobarea unor măsuri sporite pentru asigurarea desfășurării în liniște a slujbelor religioase, protejată de 
dispoziţiile 381 din Codul penal care sancţionează cu închisoare sau amendă „împiedicarea sau tulburarea liberei 
exercitări a ritualului unui cult religios care este organizat și funcționează potrivit legii”, precum şi de dispoziţiile legale 
care sancţionează tulburarea liniștii publice. 

Punerea în aplicare cu strictețe de către unităţile de cult a normelor legale privind protecţia și prevenirea incen- 
diilor în lăcașurile de cult, precum și protejarea monumentelor istorice. 

În contextul fenomenului emigrației actuale, Sfântul Sinod al Bisericii Ortodoxe Române îi îndeamnă pe toţi 
părinţii care lucrează în străinătate fie să ia copiii cu ei, fie să se întoarcă acasă la copii, întrucât aceștia suferă în 
mod deosebit din cauza lipsei prezenţei fizice și afective a părinţilor. 

Sfântul Sinod îndeamnă la rugăciune, dialog și coresponsabilitate socială pentru a fi depășite stările conflictuale 
din societatea de azi (Biroul de Presă al Patriarhiei Române). 


Vizite pastorale și slujiri arhierești 


În Duminica a 34-a după Rusalii — 12 
februarie - Înaltpreasfinţitul Părinte loan, 
Mitropolitul Banatului a fost prezent 
în mijlocul credincioșilor din Catedrala 
mitropolitană din Timişoara. În cuvântul de 
învățătură adresat credincioșilor Părintele 
Mitropolit loan a evidenţiat importanţa 
pocăinţei în viața omului. „Parabola Fiului 
Risipitor reprezintă una dintre pildele pline 
de înțelepciune dumnezeiască din Sfânta 
Scriptură, o parabolă ce pătrunde adânc 
în inimile creștinilor, care sunt angajaţi 
responsabil pe calea mântuirii. Învăţăm 
din pericopa evanghelică de la (Luca 15, 
11-32), că Tatăl Cel ceresc ne cheamă pe 
fiecare dintre noi să venim pentru a-și 
împăţi averea cu noi. Prin această parabola 

esa | ne regăsim dacă suntem vii sau morţi 
pentru Dumnezeu. Dacă suntem morți în păcate ș și facem fapta vrednice de pocăință, Hristos Domnul ne va învia. 
Îmbrăţișarea finală dintre tată și fiu ne arată un Dumnezeu, care a semănat iertare și jerftă şi a așteptat să răsară 
pocăinţa şi iubirea, căile adevărate ce ne conduc spre Dumnezeul Cel Viu” a precizat Înaltpreasfinţitul Părinte 
Mitropolit loan. 

De asemenea, în seara zilei de duminică, Înaltpreasfinţia Sa a poposit în parohia Dacia, din cadrul Protopopiatului 
Timișoara |. Aici Chiriarhul a fost întâmpinat de pr. Protopop loan Bude, parohul bisericii cu hramul „Pogorârea 
Sfântului Duh”, de preoţii slujitori, precum și de un număr mare de credincioși ai parohiei și din parohiile învecinate. 
Părintele Mitropolit a vorbit credincioşilor prezenţi despre viața duhovnicească și a accentuat ideea, că noi creștinii 
aparținem culturii cerești, hristice.„Prin căderea din pruncie în lumea frunzelor ruginite, neuitatul Dumnezeu vine în 
această lume şi se întrupează, pentru a ne urca în corabia veșniciei Sale. Împreună cu El creștinii devin călători spre 
limanul veşniciei, aici unde omul nu mai are umbră, în Împărăţia luminii, iar creştinii devin prietenii lui Dumnezeu” 
a specificat Înaltpreasfinţia Sa. 

În Duminica Înfricoşătoarei Judecăţi, numită 
şi Duminica lăsatului sec de carne - 19 februarie 
- Înaltpreasfinţitul Părinte loan, Arhiepiscopul 
Timișoarei și Mitropolitul Banatului, a participat 
în biserica cu hramul „Sfântul lerarh Nicolae”a 
Parohiei Timişoara-Zona Soarelui Sud, la Sfânta 
Liturghie. Slujba a fost oficiată de părintele 
paroh Voinea ljeconi, împreună cu părintele 
Constantin Pavel de la aceeași parohie. 

În cuvântul de învățătură rostit la finalul 
' Dumnezeieştii Liturghii,  Înaltpreasfinţitul 
Părinte loan a explicat textul evanghelic 
de la Matei (25, 31-46), reliefând caracterul 
eshatologic al fragmentului scripturistic, cu 
privire la pregătirea pentru viaţa veșnică 
în Împărăţia lui Dumnezeu, cu deplină 

/ responsabilitate și în mozaic cu învățăturile 
Bisericii, pentru a avea răspuns bun la înfricoșătoarea iuiciseată și a fi aşezaţi de-a dreapta Tatălui. Totodată, 
Înaltpreasfinţia Sa a evidenţiat importanţa şi necesitatea iubirii milostive faţă de toți cei aflaţi în nevoi şi suferinţă, 
subliniind faptul că, singurul drum care ne duce, cu adevărat, spre întâlnirea cu Hristos, trece pe la ușa săracului, 
pe la ușa celui flămând și pe la patul bolnavului. 

După cuvântul de învăţătură, părintele paroh Voinea ljeconi a mulţumit Mitropolitului Banatului pentru bucuria 
adusă, prin prezenţa sa, enoriașilor parohiei. 

Lucrările de construcţie la biserica cu hramul „Sfântul lerarh Nicolae” a Parohiei Timișoara-Zona Soarelui Sud 
au început în anul 2005, iar în prezent se desfășoară lucrările de împodobire cu mozaic în tehnica fresco. Pe fațada 
bisericii, deasupra intrării principale, există o impresionantă icoană din mozaic a Sfântului lerarh Nicolae, ocrotitorul 
locașului de cult. 


X 


În Duminica Izgonirii lui Adam din Rai, numită şi Duminica lăsatului sec de brânză - 26 februarie Înaltpreasfinţitul 
Părinte loan, Mitropolitul Banatului, a fost prezent în mijlocul clericilor și credincioșilor timişoreni, participând 
la Sfânta şi Dumnezeiasca Liturghie de la Catedrala mitropolitană „Sfinţii Trei lerarhi”. În cuvântul de învăţătură, 
Chiriarhul Banatului a vorbit despre valoarea postului pentru viaţa duhovnicească a creștinilor, subliniind, în acest 
sens, rolul cumpătării în stăpânirea imboldurilor presante și ispititoare ale afectelor, care, deși sunt caracterizate 
de neutralitate, pot fi folosite fie în mod negativ, irațional, ajungându-se în acest fel până la transformarea lor în 
patimi, fie în mod pozitiv, duhovnicesc, ca mijloc de apropiere de Dumnezeu și de dobândire a virtuţilor. 

X* 

În prima zi din postul Sfintelor Paşti, luni 27 februarie, Înaltpreasfinţitul Părinte loan, Arhiepiscopul Timişoarei 
și Mitropolitul Banatului, a săvârșit, 
înconjurat de un sobor de preoți și 
diaconi de la Catedrala mitropolitană din 
Timişoara, slujba Pavecerniţei Mari, unită 
cu prima parte a Canonului de pocăință 
al Sfântului Andrei Criteanul. Și în acest 
an, la slujbă, au participat un număr mare 
de credincioși timişoreni. 

Lafinalul Pavecerniţei, Înaltpreasfinţitul 
Părinte Mitropolit loan a adresat celor 
prezenţi un cuvânt de învăţătură 
despre specificul acestei creații imnologice. 
În acest sens, Înaltpreasfinţia Sa a arătat 
că scopul acestui imn de pocăință, scris 
de Sfântul Andrei Criteanul (+ circa 740 Pad 
d.Hr.), este să ne pună în atenţie rolul şi 

importanţa pocăinţei pentru curățirea sufletului și pentru dobândirea Împărăției lui Dumnezeu. De asemenea, 
Mitropolitul Banatului a subliniat faptul că, prin evocarea numeroaselor personalităţi din Vechiul și Noul Testasment, 
Canonul ne conturează ideea că starea omului căzut în păcat nu este fără ieșire, omul având întotdeauna posibilitatea 
de a transcende determinismele naturii umane căzute și să reintre în comuniunea plenară cu Dumnezeu. 


Pomenirea Mitropolitului Vasile Lazarescu al Banatului 
e După Dumnezeiasca Liturghie 
de Duminică 26 februarie, 
Înaltpreasfinţia Sa Mitropolitul 
loan, împreună cu soborul de 
slujitori, a săvârșit la Catedrala 
| mitropolitană slujba Parastasului 
pentru vrednicul de pomenire 
Mitropolit Vasile Lazarescu, de la 
a cărui trecere la cele veşnice s-au 
împlinit în ziua de 21 februarie, 
48 de ani. Alături de preoţii și 
credincioşii timişoreni, la slujba 
de pomenire, au participat 
şi membrii familiei ierarhului 
| bănăţean. De asemenea, o slujbă 
de pomenire a fost oficiată și în 
necropola mitropoliţilor, de sub 
d + i 4 î „4 altarul lăcașului de cult, unde 
preoţii catedralei și iulținiea de cret ineloi s-au îuielat pentru odihna suiietulul vrednicului mitropolit în Împărăţia 
lui Dumnezeu. 
X* 

Mitropolitul Vasile Lazarescu s-a născut la 1 ianuarie 1894 în Jadani, astăzi Corneşti, județul Timiș, localitate în 
care a făcut și școala elementară. A frecvenat apoi cursurile „Liceului de Stat” din Timișoara și pe cele ale Facultăţii 
de Teologie din Cernăuţi, obţinând doctoratul în teologie în anul 1919. În paralel, a urmat studii de pedagogie și 
filosofie la Universitățile din Budapesta și Viena, absolvite în 1920. 

A fost numit, prin concurs, profesor de „Dogmatică”, „Apologetică” și „Morală” la Institutul Teologic din Sibiu 
(1920-1924), apoi profesor de „Dogmatică” și „Apologetică” la Academia Teologică din Oradea (1924-1933), unde 
a funcţionat și ca duhovnic (1926-1933). 

În perioada orădeană a activat ca redactor al publicaţiei eparhiale „Legea românească” (1925-1931) și tot în 
acea perioadă a fost hirotonit preot necăsătorit şi numit protopop (1926). În anul 1928 s-a călugărit la Mănăstirea 
Hodoș-Bodrog, apoi a primit rangul de protosinghel (1928) și pe cel de arhimandrit (1929). 

La 21 octombrie 1933 a fost ales Episcop al Caransebeşului, fiind hirotonit în Catedrala caransebeșană la 31 
decembrie 1933, înscăunarea având loc la 15 aprilie 1934. În această calitate s-a preocupat de lucrarea pastoral- 
misionară, de refacerea așezămintelor culturale, bisericești și parohiale, de îndrumarea spirituală a românilor din 
Banatul sârbesc, de coordonarea apariţiilor editoriale și de sprijinirea tinerilor bursieri ai Eparhiei Caransebeşului, 
viitoare cadre didactice ale Academiei Teologice. 

Înfiinţându-se în anul 1939 Episcopia Timișoarei, la 12 iunie 1940 chiriarhul Vasile a fost ales Episcop al Timişoarei, 
înscăunarea având locla 25 martie 1941, în actuala biserică a Parohiei Timişoara-losefin. În noua funcţie, în septembrie 
1941, a făcut misiune de trezire spirituală în Basarabia (dezrobită de sub cizma sovietică) și Transnistria, alături de 
Mitropolitul Nicolae Bălan al Ardealului, a îndrumat după aceea lucrările de zidire a Catedralei din Timișoara (sfinţită 
la 6 octombrie 1946), a contribuit la redeschiderea unor mănăstiri din Banat („Săraca”, „Partoş”, „Sfântul Ilie de la 
Izvor”, „Cebza”), la activitatea Academiilor Teologice din Caransebeș și Oradea, refugiată la Timișoara după 1941, la 
editarea buletinelor eparhiale:„Foaia diecezană” (Caransebeș), „Biserica Bănăţeană”(Timişoara) și a revistelor„Duh 
şi Adevăr”, „Altarul', respectiv „Mitropolia Banatului”, „Calendarul eparhial!” ș.a. Prin ridicarea Eparhiei Timișoarei la 
rangul de Arhiepiscopie, la 7 iunie 1947, a devenit Arhiepiscop al Timişoarei, apoi Mitropolit al Banatului, fiind 
instalat (la 26 octombrie 1947) în noua Catedrală din Timişoara. Un an mai târziu, la noua Mitropolie a aderat 
Episcopia Aradului, ținând cont de apropierea geografică față de Timișoara. 

Ca lerarh, a publicat volumele: „Pârga darului. 
Cuvântări”, „Praznic luminat. Gânduri de sărbători”, 
„În ce ne deosebim...?” și alte studii, dar o realizare | 
majoră a Mitropolitului Vasile Lazarescu rămâne 
canonizarea Sfântului losif cel Nou de la Partoș, într-o | 
epocă de mari provocări venite din partea partidului 
unic, care se manifesta prin instrumentele sale de 
represiune: Ministerul Cultelor și Securitate. 

Pe baza unor informaţii din arhivele Securităţii, |. 
se lămuresc relaţiile tensionate avute de câtre 
Mitropolitul Vasile Lazarescu cu statul comunist: pe | 5 
de o parte refuzul de a fi fost informator, iar pe de 
altă parte, ajutorul acordat persoanelor persecutate | 
de regim; mai mult, predicile sale au atacat ideologia 
atee, fapte pentru care a fost destituit din funcţie în 
anul 1961 pentru presupuse delapidări financiare. 

Pensionat de autorităţile comuniste în 1961, 
Mitropolitul Vasile Lazarescu și-a trăit ultimii ani 
de viață la Mănăstirea Cernica, unde a trecut 
la cele veșnice în 21 februarie 1969. Deși și-a 
exprimat dorinţa de a fi înmormântat în Catedrala 
Mitropolitană din Timişoara, autorităţile de atunci nu 
și-au dat acordul, fiind înhumat în cripta familială din 
localitatea natală, Corneşti. În anul 1993 conducerea 
Mitropoliei Banatului a decis să îndeplinească 
dorinţa primului mitropolit al restauratei Mitropolii 
a Banatului, aducându-i sicriul cu osemintele la 
Catedrală, pentru a fi înmormântat în „prima nișă de sus, din dreapta, cum ieși din cripta de sub altarul Catedralei”, 
după cum preciza în testamentul său însuși Mitropolitul Vasile Lazarescu. 


Activităţi din cuprinsul Protopopiatului Timișoara | 

Activități cu tinerii la parohii 

În luna ianuarie 2017 au continuat activităţile cu tinerii din parohiile Protopopiatului I: Timişoara Dacia, Timişoara 
losefin și Timişoara Fratelia, astfel: 

- întâlniri săptămânale cu tinerii din grupurile catehetice ale fiecărei parohii, în cadrul cărora se dezbat teme 
alese de preoţii coordonatori ai grupurilor, precum și subiecte propuse de tineri. De asemenea, s-au vizionat filme 
cu caracter ortodox şi se continuă studiul biblic sub îndrumarea preoţilor coordonatori. 

- activități social-filantropice organizate de tinerii din grupurile catehetice și susținute de preoţii coordonatori 
și de parohii. 

- colaborări ale grupurilor catehetice cu alte parohii ortodoxe în diferite activităţi social-filantropice. 


Activități filantropice: 

Mai multe parohii din Protopopiatul Timișoara | s-au implicat în diferite acţiuni filantropice, după cum urmează: 

Parohia Beregsău Mare: 

Sub coordonarea preotului paroh s-au distribuit familiilor nevoiașe din parohie ajutoarele primite de la credincioși 
ortodocși din Austria. 

Parohia a donat două tone de porumb Casei de Bătrâni din Glimboca, județul Caraș-Severin. 

Parohia Carani: 

Șase familii nevoiașe au beneficiat de lemne de foc pentru toată iarna. 

Parohia Chișoda: 

O familie nevoiașă a fost susținută cu cele necesare traiului. 

Parohia Cenei: 

Zece familii defavorizate, cu mai mulţi copii, au fost ajutate cu hrană și îmbrăcăminte. 

Întrunirea profesorilor de Religie din judeţul Timiș 

În ziua de sâmbătă 25 februarie, în sala festivă a 
Liceului Teoretic Jean-Louis Calderon din Timișoara a 
avut loc Consfătuirea profesorilor de Religie din Jud. 
Timiș. La eveniment a participat prof. Daniela Liliana 
Buzatu, inspector pentru disciplina Religie, ISJ Timiș. 
Reprezentantul Centrului eparhial a fost părintele CL Pui 
Zaharia Pereș, consilier cultural al Arhiepiscopiei 4 AA ă 
Timişoarei, care a transmis binecuvântarea și ij ui 
Înaltpreasfinţitului Părinte loan, Mitropolitul Banatului, 
încredinţându-i, totodată, pe toţi profesorii de religie 
de permanenta purtare de grijă a Întâistătătorului 
eparhiei. 

În debutul întrunirii, cadrele didactice au vizionat filmul Simpozionului Naţional „Voluntariatul creştin”, ca a 
avut loc în 2016, precum și un fragment din activitatea ,„Spiritualitatea ortodoxă românească”, activitate derulată în 
preajma Zilei Naţionale a României, în parteneriat cu APOR Timiş. Toţi cei prezenţi au putut urmări, de asemenea, 
fragmente din activităţile metodice „Gândirea critică” și,Valoarea cântecului poeziei și povestirii religioase în cadrul 
orei de Religie”. 


1 RI 


Cerc pastoral în Protopopiatul Sânnicolau Mare 

EX Nu Nimes În ziua de joi 16 februarie, în parohia Comloşu Mare 
| din protopopiatul Sânnicolau Mare a avut loc primul 
| cerc pastoral al preoţilor din anul în curs. 

Evenimentul a început cu slujba vecerniei susţinută 
în biserica din incinta Aşezământului de bătrâni din 
localitate. La aceasta au slujit patru preoţi fiind de faţă 
şi câteva persoane vârstnice din cadrul aşezământului. 

La finalul slujbei părintele protopop Marius Gabriel 
Podereu a ţinut un cuvânt de învăţătură, mulţumind 
totodată gazdelor pentru primire și celor prezenţi 
pentru bucuria întâlnirii. 

După această slujbă, în sala mică a Casei de Cultură 
din localitate, s-a desfășurat Cercul Pastoral în care preoţii au dezbătut mai multe teme printre care: postul și 
rugăciunea, despre Liturghia Darurilor, despre Sfintele Taine și lerurgii și despre jertfa martirilor care au suferit în 
închisorile comuniste. 

Au participat următorii preoţi: Călin Cojocaru și Nicolae Bagiu - Comloșu Mare, loan Andoni - Comloșu Mic, 
Valentin Cazac — Bulgăruș, Cristian Capotă - Grabaţ , Ciprian Goguţ lancu - lecea Mare, Dinu Bizgan -— lecea Mică, 
Aurelian Ciucur - Lenauheim și lon Ursuleţu - Teremia Mare. 


Taina Sfântului Maslu în biserica din satul Mănăstire 

Duminică, 19 februarie a fost oficiată Taina Sfântului Maslu de obște în biserica cu hramul „Pogorârea Sfântului 
Duh” din localitatea Mănăstire, filie a parohiei Berecuța, 
protopopiatul Deta. 

La invitaţia părintelui Zoran Milovanov, parohul 
locului au slujit P.C. Păr. Jivoin Maletici de la parohia sârbă 
Denta, Gornic Milivoi de la parohia sârbă Sînmartinul 
Sârbesc, Călin Negrea de la parohia Gătaia, lulian Popa 
de la parohia Colonia Gătaia, Sebastian Andrei Petrescu 
de la parohia Percosova și Valentin Bugariu de la parohia 
Birda. Au fost prezenți în rugăciune mai mulţi credincioși 
din parohie precum și din parohiile învecinate. 

Cuvântul de învăţătură, ocazional a fost susținut 
de părintele Valentin Bugariu care a vorbit despre 
„Însemnătatea Înfricoșătoarei Judecăţi”. 

Activităţi în parohia 
detii 


=, ” 


Gelu 


Da aa 


În perioada 22-28 ianuarie, Școala Gimnazială 
Gelu, alături de școala gimnazială Variaş, împreună 
cu Parohia Gelu, au desfăşurat un proiect ERASMUS+ 
„ sub denumirea „Noi îmbrăţişăm multiculturalitatea”, 
având ca temă „Stereotipuri religioase cu privire la 
Taina Cununiei şi a Botezului”, În baza colaborării dintre 
şcoala din localitate şi biserică, acest proiect european, 
care a fost gândit, scris şi câştigat în cele din urmă, de 
către doamna profesoară Daniela Dragomir, a adunat 
un număr de unsprezece elevi străini alături de cadrele 
didactice din Slovenia, Italia, Polonia, Letonia, Turcia şi 
bineînţeles România. 

Acest proiect trebuia să scoată în evidenţă caracteristicile religioase ale fiecărui popor, prezentarea asemănărilor, 
deosebirilor şi chiar a curiozităţilor dintre ortodocşi, catolici, luterani şi musulmani. Toate acestea mai sus amintite 
au fost pregătite de către elevii şcolilor din Gelu şi Variaş, din punct de vedere ortodox, sub atenta supraveghere 
a preoţilor din localitatea Gelu, de la parohia sârbă pr. Blagoie Ciobotin, iar de la parohia română pr. Vasile Sauca. 

Cei unsprezece elevi străini au fost cazaţi la „familii gazdă” care au avut un „copil elev gazdă”, la care s-a adăugat 
câte un „copil elev participant”, care să aibă grijă de elevul străin pe toată această perioadă. 

Ca şi activităţi menţionăm vizitarea oraşului Timişoara, cu cele mai importante obiective turistice, dar şi religioase 
-a fost vizitată Catedrala mitropolitană- a bisericilor din localitatea Gelu, a mănăstirilor Bezdin, Hodoş Bodrog, dar 
şi Sfânta Maria Radna-Lipova. În ziua de vineri, 27 ianuarie, au participat toţi: gazde, participanţi, oaspeţi, alături 
de cadrele didactice, la slujba de tăiere a colacului cu prilejul Sfantului Sava la biserica sârbă din Gelu. 

Cadrele didactice au avut un real schimb de experienţă, iar elevii cazaţi la familii s-au declarat foarte mulţumiţi 
de ospitalitatea românească. 

Mulţumiri se cuvin doamnei profesoare Daniela Dragomir pentru câştigarea acestui proiect şi tuturor profesorilor 
implicaţi, dar şi părinţilor, care timp de o săptămână „au înfiat câte un copil din altă ţară” (preot Vasile-Gheorghe 
Sauca). 


Taina Sfântului Maslu în parohia Sculea 

Duminică, 26 februarie în Duminica Izgonirii lui 
Adam din Rai a fost oficiată Taina Sfântului Maslu de 
obște în parohia Sculea, protopopiatul Deta. 

După-amiază în biserica parohială cu hramul 
„Adormirea Maicii Domnului” din localitate, preoţi și 
credincioși din parohie, precum și din împrejurimi s-au 
împărtășit împreună din darurile Sfintei Taine, acum la 
început de Post al Paştilor. 

La invitaţia P.C. Păr. loan Marcu, parohul locului au pă 
slujit: P. On. Păr. loan Prisăcean, protopopul Detei, PC. 
Păr. Adam Rugaci (adm. Ș$emlacu Mare), Codruţ Matei 
(Spitalul de Psihiatrie, Gătaia), Călin Negrea (Gătaia), lulian Popa (Colonia Gătaia) şi Valentin Bugariu (Birda). 

Cuvântul de învăţătură a fost susținut de P. On. Părinte Protopop care a scos în relief practicarea virtuţilor care ar 
trebui să anime viaţa creștinilor de astăzi. Credinţa şi faptele bune ale fiecărui creştin, fructifică harul lui Dumnezeu, 
darul de mult preţ al lui Dumnezeu cu fiecare om. 


Împărtăşirea copiilor în parohia Birda 

Miercuri, 1 martie a fost oficiată Sfânta 
Liturghie a Sfântului Grigorie Dialogul în 
biserica „Nașterea Maicii Domnului” din 
parohia Birda, protopopiatul Deta. 

Cu acest prilej la timpul potrivit au fost 
împărtășiți cu Trupul și Sângele Domnului 


Învierea 25 


copiii din clasele I-IV de la Școala Gimnazială din Birda. Elevii au fost însoţiţi la biserică de către prof. Daniela Isoc 
şi prof. Mihaela Gherban. 

La finalul Sfintei Liturghii, elevii au dăruit tuturor femeilor prezente la Sf. Liturghie mărţișoare în cea dintâi zi a 
lui Mărţişor. 


„Prima mea icoană” în parohia Birda 

Una din activităţile catehetice derulate în cadrul Săpămânii duhovnicești în parohia Birda (26 februarie — 5 martie) 
o reprezintă Proiectul de Parteneriat Educaţional încheiat între Parohia Ortodoxă și Școala Gimnazială din localitate. 

Scopul acestui parteneriat a fost crearea unui atelier de pictură Dei a cu tema: „Prima mea icoană” care 
s-a desfășurat în Școala Gimnazială cu un 
grup ţintă format din 14 elevi din două 
cicluri şcolare: gimnazial şi liceal. 

Această activitate a urmat uneia 
catehetice sub genericul: „Cum ne 
comportăm în biserică” și va fi încheiat cu 
o alta: „Când ne rugăm?”. 

În cadrul acestei activităţi au participat 
elevii: Buzincu Dariana (cls. a VIII-a); Ș 
Ciobanu Alexandru (cls. a V-a); Daneliuc ! 
Silvana (cls. a V-a); Drăghici Andreea (cls. a NA 
VIil-a); Iştvan Ştefania (cls. a VIII-a); Morușca = = 
Lavinia (cls. a VIII-a); Stancov Lisa (cls. a VIII-a); Stavarache Alexandra (cls. a VIII-a); Şuclea Petronela (cls. a VIII-a); 
Weisz Markus (cls. a VIII-a) — Gimnaziu; Gabor Roberta, Murgea Alexandra, Goanţă Teodora și Marcu Diana (cls. a 
IX-a) — Liceu. Elevii au fost îndrumați de prof. Doru Popa, Sorina Oniţa și preotul Valentin Bugariu. 

Au fost pictate un număr de 15 icoane reprezentând: Sfânta Treime, praznice împărătești: Botezul Domnului, 
chipul Mântuitorului, a Maicii Domnului, chipuri de sfinți: Apostolii Petru și Pavel, Gheorghe etc. 


Sărbătoarea comunității persoanelor cu deficienţe de auz din Timișoara 

În ziua de 12 februarie, Biserica Ortodoxă li -a cinstit pe Sfântul lerarh Meletie, Episcopul Antiohiei (+318), 
i > considerat ocrotitorul spiritual al persoanelor cu deficiențe 

de auz sau hipoacuzice. 

Zeci de credincioși cu deficienţe de auz şi vorbire din 
Timişoara au venit, încă de la orele dimineţii, la Paraclisul 
„Sfânta Maria” de la demisolul bisericii Parohiei Timișoara- 
losefin, pentru a participa la Sfânta și Dumnezeiasca 
Liturghie transpusă în limbaj mimico-gestual. Slujba a 
fost oficiată de părintele Eugen Bendariu, singurul preot 
din partea de vest a țării, special pregătit, care comunică 
] prin mimică, gesticulaţie și dactileme cu persoanele cu 
i | | aa deficienţe auditive. În cuvântul de învățătură, părintele a 
explicat pilda „Întoarcerii fiului risipitor”, subliniind rolul şi importanţa familiei într-o societate secularizată. 


Vizită misionară la parohia Bucovăţ 

Duminică, 19 februarie, grupul psaltic 
AS.C.O.R. Timișoara a participat la Sfânta 
Liturghie în parohia „Sfânta Cuvioasă Parascheva” 
din satul Bazoșu Nou, comuna Bucovăţ. 

Preotul paroh Dorin Muntean a slujit Sfânta 
Liturghie iar grupul psaltic a dat răspunsurile 
la strană, sub conducerea Loredanei Radu, 
absolventă a Facultăţii FEEA din Timișoara. 

Apostolul a fost citit de Bogdan lasmin 
Mandache, elev la liceul „Carmen Sylva”, secţia | 
Teologie. 

ITINERARIUL PASTORAL AL 
ÎNALTPREASFINȚITULUI PĂRINTE MITROPOLIT 
IOAN AL BANATULUI 


1 februarie 

- a participat la lucrările Adunării Eparhiale a Episcopiei Daciei Felix, după care a făcut o vizită la sediul Episcopiei 
ortodoxe sârbe a Vârșeţului 

6 februarie 

- a primit pe PC. Părinte Daniel Alic, din Caransebeș 

- a primit pe domnul avocat Lucian Groza din Timişoara 

- a vizitat șantierul noii biserici din Moraviţa 

8 februarie 

- a participat la lucrările Adunării Naţionale Bisericești, la Palatul Patriarhiei 

9 februarie 

- a participat la lucrările Sfântului Sinod la reşedinţa patriarhală din București 

12 februarie 

- a participat la Sfânta Liturghie la Catedrala mitropolitană și a rostit cuvânt de învățătură 

- a participat la o seară duhovnicească la biserica parohiei Timișoara Zona Dacia 

13 februarie 

- s-a întâlnit cu Înaltpreasfinţitul Arhiepiscop Timotei al Aradului, la mănăstirea Bodrog 

- a primit pe PC. Părinte Liviu Bogos de la parohia Teremia Mare 

- a vizitat o familie nevoiașă din parohia Variaș 

- a efectuat o vizită vizită pastorală în parohia Satchinez 

14 februarie 

- a primit pe absolventul de Teologie Constantin Mutașcu 

- a primit pe domnișoara Cristina Petruţ din Timişoara 

- a primit pe doamna judecător Maria Florea din lași 

- a primit pe domnul prof. loan David din Timișoara 

- a primit pe doamna prof. Doina Benea de la Universitatea de Vest din Timișoara 

- a primit pe PC. Părinte Bogdan Neaga de la parohia Sfinții Cosma și Damian din Timișoara 

- a primit pe doamna Mariana Drăgotoiu de la Centrul de probaţiune din Timișoara 

- a primit pe PC. Părinte loan Mezinca de la parohia Timișoara Zona Steaua 

- a primit pe PC. Părinte Marius Şonea de la parohia Giroc 

15 februarie 

- a primit pe doamna Mihaela Romanov din Timișoara 

- a primit pe doamna Miriana Mihalache din Timișoara 

- a primit pe domnul Costel Dumitriu din Timişoara 

- a primit pe PC. Părinte Constantin Timariu de la parohia Berini 

- a primit pe PC. Părinte protopop Bujor Păcurar de la Făget 

- a primit pe domnul lect. Daniel Lemeni de la Facultatea de Teologie 

- a primit pe domnul prof. loan Muntean de la Universitatea de Vest din Timișoara 

- a primit pe domnul ing. lulian Groza din Timișoara 

16 februarie 

- a primit pe P.Cuv. Părinte stareț Ștefan Mateş de la mănăstirea Petroasa Mare 

- a primit pe domnul prof. Nichifor Tănase de la Universitatea din Reșița 

- a primit pe PC. Părinte loan Burdea de la parohia Hodoni, însoţit de doi consilieri parohiali 

- a primit pe PC. Părinte lon Danciu de la parohia Bărăteaz 

- a primit pe domnul chestor Nicolae Slev de la Poliţia de Frontieră Timiş 

17 februarie 

- a primit pe PC. Părinte lulian Botezatu de la parohia Șiria — jud. Arad 

- a primit pe doamna jurist Lucia Trăilescu din Timișoara 

- a prezidat Permanenţa Consiliului Eparhial 

19 februarie 

- a participat la Sfânta Liturghie la biserica parohiei Timișoara Zona Soarelui Sud și a rostit cuvânt de învăţătură 

- a efectuat o vizită la mănăstirea Românești 

20 februarie 

- a primit pe domnul ing. losif Velcotă de la Oravița 

- a primit pe PC. Părinte loan Mureșan de la Satu Mare 

- a primit pe PC. Părinte Adrian Craşovan de la parohia Dumbrăvița Banat 2 

- a primit pe PC. Părinte Gheorghe Moșneguţ de la parohia Timișoara Blașcovici 

- a primit pe doamna arhitect Raluca Rusu 

- a primit o delegaţie din partea A.S.C.O.R. filiala Timişoara 

21 februarie 

- a primit pe PC. Părinte protopop Bujor Păcurar de la Făget 

- a primit pe PC. Părinte Ștefan Șișu de la parohia Corneşti 

- a primit pe PC. Părinte Silviu Damșe, preot misionar în Timişoara 

- a primit o delegaţie din partea A.S.C.O.R. filiala Timişoara 

- a primit pe domnul Florian Lăzău de la Pietrani, jud. Bihor 

- a primit pe domnul prof. loan David din Timișoara 

- a primit pe domnul ing. Petru Isac din Timişoara 

- a primit pe domnul Gheorghe Niţă din Timișoara 

- a primit pe domnul gen(r) Mihai Nahorniac, împreună cu soţia 

- a efectuat o vizită pe șantierul bisericii Dealul Viilor - Lugoj 

22 februarie 

- a primit pe PC. Părinte Cristian Feraru de la paraclisul mitropolitan de pe C.D. Loga 

- a primit pe PC. Părinte loan Holovcsuc de la Barcelona 

- a primit pe domnul prof. Dorel Laţcu, împreună cu soția, din Timișoara 

- a primit pe PC. Părinte Tiberiu Benescu de la parohia Peciu Nou 

23 februarie 

- a primit pe PCuv. Maică stareță Filoteea Nistor de la mănăstirea Luncanii de Sus 

- a primit pe domnul Virgil Moraru, pictor bisericesc de la laşi 

- a primit pe doamna Claudia Albulescu de la A.PO.R. Timiş 

- a primit pe domnul loan Ciobotă din Timișoara 

- a primit pe doamna prof. Viorica Olteanu din Timișoara 

- a primit pe domnii Gheorghe Contraș și ing. Dan Lăzureanu din Moșniţa Nouă 

- a primit pe domnul loan Ferche din Timișoara 

- a primit pe doamna Rodica Mihăescu, managerul Spitalului Clinic Municipal din Timişoara 

24 februarie 

- s-a întâlnit cu Ministrul de Externe al României, la București 

- a efectuat o vizită la parohia Cotul Mic - Lugoj 

26 februarie 

- a participat la Sfânta Liturghie la Catedrala mitropolitană, a săvârșit slujba parastasului pentru Mitropolitul 
Vasile al Banatului şi a rostit cuvânt de învăţătură 

27 februarie 

- a primit pe PC. Părinte Sorin Vasiu de la parohia Giarmata 

- a primit pe PC. Părinte protopop Marius Podereu Sânnicolau Mare 

- a primit pe PC. Părinte col. Radu Bogdan din Timişoara 

- a primit pe P.C. Părinte Teodor Cocan de la parohia Sânandrei Colonie 

- a participat la slujba Canonului Mare la catedrala mitropolitană și a rostit cuvânt de învăţătură 

28 februarie 

- a primit pe PC. Părinte Cristian Feraru de la paraclisul mitropolitan de pe C.D. Loga 

- a participat la slujba Canonului Mare la biserica Adormirea Maicii Domnului din Lugoj și a rostit cuvânt de 
învăţătură 

